
讛讗 讚讗诪专讬谞谉: 砖谞驻诇讛 诇讙谞讛 讜谞讛谞讬转 驻讟讜专. 讬砖 诪讬 砖驻讬专砖 讚讜拽讗 讻砖讗讬谞讛 讬讻讜诇讛 诇讬诇讱 讻讚专讻讛 讛讗 讬讻讜诇讛 诇讬专讚 讻讚专讻讛 讗注"驻 砖谞驻诇讛 讞讬讬讘 诪砖讜诐 讚讛讜讛 诇讬讛 转讞诇转讜 讘驻砖讬注讛 讜住讜驻讜 讘讗讜谞住 讜讞讬讬讘 讜讛讗 讚拽转谞讬 住讬驻讗 讬专讚讛 讻讚专讻讛 诇讗讜 讚讜拽讗 讬专讚讛 讗诇讗 讗驻讬诇讜 谞驻诇讛 讜讛专讗讘"讚 讝"诇 驻讬专砖 讚讜拽讗 讬专讚讛 讗讘诇 讬讻讜诇讛 诇讬专讚 讜谞驻诇讛 驻讟讜专 讻讚拽转谞讬 讜诇讗 拽专讬谞谉 诇讬讛 转讞讬诇转讜 讘驻砖讬注讛 讜讻讬 讗讬谞讜 专砖讗讬 诇讛注讘讬专 爪讗谞讜 讘专讛"专 讗讬 讬讗讞讝谞讛 讘讝谞讘讛 讗诇讗 讜讚讗讬 讻诇 谞驻诇讜 驻讟讜专.

讚讻诇 讛讬讻讗 讚诪砖诪讟讗 诇讛转诐 专讛讟讗. 讬砖 诇驻专砖 讻诇 砖讬爪讗讛 诇讚注转 讛讘注诇讬诐 讗注"驻 砖拽砖专讜讛 讗讜 砖谞注诇讜 讘驻谞讬' 讻专讗讜讬 讞讬讬讘 讚讻讬讜谉 讚讬诇驻讗 诇讛 诇讛转诐 讟爪讚拽讬 讛讜讗 讚注讘讚讗 注讚 讚诪砖诪讟讗 讜专讛讟讗 讛转诐 讜转讬诪讗 讛讜讗 讚讗"讻 讻诇 砖专讜注讛 驻注诐 讗讞转 讘砖讚讛 讗讞讚 讗讬谞讜 驻讟讜专 诇注讜诇诐 注诇 讗讜转讛 砖讚讛 讗诇讗 讻砖谞注诇 讘驻谞讬讛 讘讚诇转 砖讬讻讜诇讛 诇注诪讜讚 注诇 讻诇 专讜讞 讜诇注讜诇诐 讗讬谞讜 驻讟讜专 讘诪拽讜诐 讗讞转 讗诇讗 驻注诐 讗讞转 讘砖诪讬专转 讚诇转 讛专讗讜讬' 诇注诪讜讚 讘专讜讞 诪爪讜讬讛. 讜讛专讗讘"讚 讝"诇 驻讬专砖 讻讬讜谉 砖讬爪讗讛 诇讚注转 讘注诇讬诐 讗祝 注诇 驻讬 砖讞讝专讛 砖诐 砖诇讗 诇讚注转 砖讛注讘讬专讛 注诇 讗讜转讜 诪拽讜诐 讜谞驻诇讛 砖诐 讗"谞 砖诇讗 谞注诇 讘驻谞讬讛 讻专讗讜讬 讜讬爪讗讛 讜谞驻诇讛 砖诐 驻注诐 砖谞讬讛 讜讗讻诇讛 讞讬讬讘 诪砖讜诐 讚谞驻讬诇讛 讝讜 拽专讜讘讛 诇驻砖讬注讛 讛讬讗 诪砖讜诐 讚讗诪讚讛 谞驻砖讛 诇讛转诐 讜讻诇 讟爪讚拽讬 讚讗讬转 诇讛 注讘专讛 讘讛讛讜讗 讗讜专讞讗 注讚 砖讬讗讞讝 讘讛 讘讻讞 讗讜 砖讬谞注讜诇 诇驻谞讬讛 讻专讗讜讬.





讛诪讗讬专讬

诪讛 砖讘讗专谞讜 讘诪砖谞讛 砖讗祝 讘谞转讞讘讟讛 注诇 讛讬专拽讜转 诪砖诇诪转 诪讛 砖谞讛谞讬转 讻砖诇讗 谞驻诇讛 注诇 讛拽专拽注 讗诪专讜 注诇讬讛 讘讙诪专讗 诪讛讜 讚转讬诪讗 诪讘专讬讞 讗专讬 诪谞讻住讬讜 讛讜讗 讜诇讗 诇讬砖诇诐 诪讬讚讬 砖讗讬谉 讻讗谉 讗诇讗 讛讘专讞转 讗专讬 专"诇 讛爪诇转 讘讛诪转讜 砖诇讗 谞讞讘讟 讘拽专拽注 讜驻讬专砖讜 讙讚讜诇讬 讛诪驻专砖讬诐 讚诪爪讜讛 讛讜讗 讚拽讗 注讘讬讚 拽诪"诇 讚讻讬 讛讜讬 讞讬讬讘 诇讛爪讬诇讜 诪讚注转讜 讻诇讜诪专 讚讗讬转讬讛 转诪谉 讗讘诇 讛讬讻讗 讚诇讬转讬讛 诇讗 诪讬讞讬讬讘 讗讬 谞诪讬 诪讘专讬讞 讗专讬 讚讜拽讗 讚诇讬转 诇讬讛 驻住讬讚讗 讛讗讬 讗讬转 诇讬讛 驻住讬讚讗 讜讛拽砖讜 讘转讜住驻讜转 砖讛专讬 讘驻专拽 讗讬谉 讘讬谉 讛诪讜讚专 讗诪专讜 讛诪讜讚专 讛谞讗讛 诪讞讘专讜 驻讜专注 诇讜 讞讜讘讜 讜讝谉 讗转 讗砖转讜 讜讗讬谞讜 讞讬讬讘 诇砖诇诐 讜讘讗讜 讘讛 诪讟注诐 讚讗讘专讜讞讬 讗专讬 讘注诇诪讗 讛讜讗 讗诇诪讗 诪讘专讬讞 讗专讬 讗祝 讘诪拽讜诐 驻住讬讚讗 讛讜讗 讜转讬专爪讜 砖砖谞讬 讛讟注诪讬诐 砖讛讜讝讻专讜 诪爪讟专驻讬谉 诇讗讞讚 讻诇讜诪专 讛"诪 诪讚注转讜 讗注"讙 讚讗讬讻讗 驻住讬讚讗 讜驻讬专讜砖 诪讚注转讜 砖讛讜讗 注讜砖讛 讛讚讘专 诪专爪讜谞讜 讗讬 谞诪讬 诇讬转 诇讬讛 驻住讬讚讗 讗注"驻 砖诇讗 诪专爪讜谞讜 谞注砖讛 讗诇讗 砖讛讜讻专讞 讘讻讱 讗讘诇 讛讻讗 讗讬讻讗 转专转讬 砖诇讗 诪讚注转讜 讜驻住讬讚讗 讗讬谉 讝讛 讛讘专讞转 讗专讬 讗诇讗 谞讜讟诇 诪讛 砖讛讛谞讛讜 讜讝讜 砖讗诪专讜 讘驻专拽 讛讙讜讝诇 讘砖讟祝 谞讛专 讞诪讜专讜 讜讞诪讜专 讞讘专讜 讜讛爪讬诇 讗转 砖诇 讞讘专讜 讜讛谞讬讞 讗转 砖诇讜 砖谞讜讟诇 砖讻专讜 讜讗讬谉 讚谞讬谉 讗讜转讜 讻诪讘专讬讞 讗专讬 讗注"驻 砖诪讚注转讜 注砖讛 讜讻谉 砖讘诪砖讬讘 讗讘讚讛 讗诪专讜 讛讬讛 讘讟诇 诪谉 讛住诇注 谞讜转谉 诇讜 讻驻讜注诇 讘讟诇 讗注"驻 砖诪讚注转讜 注砖讛 转讬专爪讜 讛诐 砖讻诇 砖诪爪讬诇 诇讙诪专讬 讗讬谞讜 拽专讜讬 诪讘专讬讞 讗专讬 讜讗讬谉 讛讘专讞转 讗专讬 讗诇讗 讻诇 砖诪爪讬诇 诪驻讞讚 讛讛驻住讚 拽讜讚诐 砖讬讘讗 讜驻讜专注 讞讜讘 讞讘专讜 讗讬谞讜 讛爪诇讛 诪诪砖 砖讛专讬 讗诪专讜 讘转诇诪讜讚 讛诪注专讘 诪驻讬讬住 讛讜讬谞讗 诇讬讛 讜诪讞讬诇 讜讻谉 讝谉 讗转 讗砖转讜 砖诪讗 转爪诪爪诐 讜转住驻讬拽 讘诪注砖讬 讬讚讬讛 讗讜 讬专讜讬讞 诇讛 讗讘讬讛 讗讜 讗讞讬讛 讜诪转讜讱 讻讱 拽专讗讜讛讜 诪讘专讬讞 讗专讬 讜讬砖 诪转专爪讬诐 讚讻诇 砖讗讬谉 诇讜 注诇讬讜 砖讜诐 住专讱 爪讜讜讬 讘讬转 讚讬谉 讻讙讜谉 驻讜专注 讞讜讘 讞讘专讜 讜讝谉 讗转 讗砖转讜 讛讜讗 诪讘专讬讞 讗专讬 讗讘诇 砖讜诪专 讗讘讚讛 讜砖讜驻讱 讬讬谞讜 诪驻谞讬 讚讘砖讜 砖诇 讞讘专讜 讜诪爪讬诇 讞诪讜专讜 砖诇 讞讘专讜 砖砖讜讛 讬讜转专 爪讚 诪爪讜讛 讗讬讻讗 讜讗讬谞讜 拽专讜讬 诪讘专讬讞 讗专讬 讜讗祝 讘讻诇 讝讛 讗讬 讗驻砖专 诇讛住讻讬诐 讻诇 讛砖诪讜注讜转 诇注谞讬谉 讗讞讚 讜爪专讬讱 诇讞讝讜专 讘讟注诪讬诐 讗讞专讬诐 诇讛专讘讛 诪讛诐:



讝讛 砖讗诪专谞讜 讗诐 谞驻诇讛 讘讗讜谞住 驻讬专讜砖讜 砖讛讜讞诇拽讛 讘诪讬 专讙诇讬讛 讗讜 砖讚讞驻转讛 讞讘专转讛 讗讜 砖谞转拽诇讛 讗讜 讻诇 爪讚 砖谞驻诇讛 诪讞诪转 讗讜谞住 砖诇讗 讘驻砖讬注转 讘注诇讬诐 讗讘诇 讻诇 砖讘驻砖讬注讛 诪砖诇诪转 诪讛 砖讛讝讬拽讛 讜讗诐 讛讬转讛 讬讻讜诇讛 诇讬专讚 诇砖诐 砖诇讗 讘讗讜谞住 讗注"驻 砖讬专讬讚转讛 讘讗讜谞住 驻专砖讜 讙讚讜诇讬 讛诪驻专砖讬诐 砖讛讜讗 讞讬讬讘 讘讻诇 诪讛 砖讛讝讬拽讛 砖讛专讬 转讞诇转讜 讘驻砖讬注讛 讛讜讗 讜讗祝 讛诐 讞讝专讜 诇讜诪专 讘诪拽讜诐 讗讞专 砖讻诇 谞驻诇讛 驻讟讜专 讻住转诪讗 讚诪转谞讬' 讚拽转谞讬 讬专讚讛 讻讚专讻讛 讚讗讟讜 诪讬 砖讗讬谞讜 专砖讗讬 诇讛注讘讬专 爪讗谞讜 讘专砖讜转 讛专讘讬诐 讬讗讞讝谞讛 讘讝谞讘讛 讜讬诇讱 讜讬专讗讛 诇讬 讚讜拽讗 讘砖讗讬谉 讘注诇讬诐 注诪讛 讛讗 讗诐 讛讬讜 讘注诇讬诐 注诪讛 诇讗 讛讬讛 诇讜 诇讛注诇讜转 注诇 诇讘 砖转专讚 诇砖诐 讗诇讗 砖转诇讱 注诇 驻讬 讛谞讛讙转讜:



讜讗诐 讬专讚讛 讻讚专讻讛 讜诇讗 讗讻诇讛 讗诇讗 砖讟谞驻讛 驻讬专讜转 讘诪讬 诇讬讚讛 讗驻讬诇讜 诇讗 讛讬转讛 拽专讜讘讛 诇讬诇讚 讗诇讗 砖讛驻讬诇讛 砖讗讬谉 讻讗谉 驻砖讬注讛 诇注谞讬谉 诇讬讚讛 讞讬讬讘 砖讛专讬 转讞诇转讜 讘驻砖讬注讛 讛讜讗 讛讜讗讬诇 讜讛讬转讛 讬讻讜诇讛 诇讬专讚 讻讚专讻讛:



讙讚讜诇讬 讛诪讞讘专讬诐 驻住拽讜 讻诇砖讜谉 讗讞专 砖讘讙诪专讗 讜讛讜讗 砖讗诐 讚讞驻转讛 讞讘专转讛 驻砖讬注讛 讛讬讗 砖诇讗 讛讬讛 诇讜 诇讛注讘讬专诐 讗诇讗 讗讞转 讗讞转 讜讻谉 讚注转 讙讚讜诇讬 讛驻讜住拽讬诐 讜拽砖讛 诇讚讘专讬讛诐 诪讛 砖讗诪专讜 讘诪爪讬注讗 驻专拽 讛驻讜注诇讬诐 爪"讙 讘' 讘讛讛讜讗 讚讛讜讛 诪注讘专 讞讬讜转讗 讗讙诪诇讗 讚谞专砖 讚讞驻讛 讞讚 诪讬谞讬讛讜 诇讞讘专转讛 讘诪讬讗 讜讞讬讬讘讬讛 专讘 驻驻讗 诪讟注诪讗 讚诇讛讻讬 讬讛讘讬 诇讬讛 讗讙专讗 讻讬 讛讬讻讬 讚转讬谞讟专 谞讟讬专讜转讗 诪注诇讬讗 讜讗诐 讗讬转讗 讚驻砖讬注讛 讛讬讗 讗祝 讘砖讜诪专 讞谞诐 讻谉 讜诪"诪 讬专讗讛 诇讚讘专讬讛诐 讚诇讙讘讬 讘注诇 讛讘讬转 讛讜讬讗 驻砖讬注讛 讗讘诇 诇讙讘讬 砖讜诪专 讞谞诐 诇讗:



讝讛 砖讗诪专谞讜 砖讗讬谞讛 诪砖诇诪转 讗诇讗 诪讛 砖谞讛谞讬转 诇讗 住讜祝 讚讘专 砖讗讻诇讛 讘讗讜转讛 注专讜讙讛 砖谞驻诇讛 注诇讬讛 讗诇讗 讗祝 诪注专讜讙讛 诇注专讜讙讛 讜讗驻讬诇讜 讻诇 讛讬讜诐 讻诇讜 讜讗驻讬诇讜 讬讚注讜 讛讘注诇讬诐 讻砖讬专讚讛 讗讬谉 讗讜诪专讬诐 讛讬讛 诇讜 诇讛讜爪讬讗讛 砖诪"诪 讬专讗讬诐 讛诐 诇讛讻谞住 诇讙谞转诐 砖诇 讗讞专讬诐 讜讗讬谞讜 讞讬讬讘 讘诪讛 砖讛讝讬拽讛 注讚 砖转爪讗 讘讬讚讬注转 讛讘注诇讬诐 讜转讞讝讜专 讜转讝讬拽 讜诪"诪 诪讻讬讜谉 砖讬讚注讜 讛讘注诇讬诐 讘讬爪讬讗转讛 讗注"驻 砖诇讗 讬讚注讜 讘讞讝专转讛 讞讬讬讘转 讘讻诇 诪讛 砖讛讝讬拽讛 砖讘讜讚讗讬 讛讬讛 诇讜 诇讛注诇讜转 注诇 诇讘 砖诪讻讬讜谉 砖诪爪讗讛 砖诐 诇讗讻讜诇 诪讙诪转 驻谞讬讛 诇砖诐 转诪讬讚 讜驻讬专砖讜讛 专讘讬诐 讗驻讬诇讜 讛讬讛 砖诐 拽爪转 讗讜谞住 讻讙讜谉 砖谞注诇 讻专讗讜讬 讛讗 讗诐 谞注诇 讘讚诇转 砖讬讻讜诇讛 诇注诪讜讚 讘专讜讞 砖讗讬谞讛 诪爪讜讬讛 驻讟讜专 讜讗讬谞讬 诪讜讚讛 诇讛诐 讘诪讛 砖诪讞讬讬讘讬诐 讗祝 讘谞注诇 讻专讗讜讬 砖讗诐 讻谉 讛专讬 诪爪讬谞讜 诪讜注讚 砖讗讬谉 讞讬讜讘讜 谞驻拽注 讘砖诪讬专讛 驻讞讜转讛 讜诇讚注转讬 诇讗 讘讗 讘讻讗谉 诇诇诪讚 讗诇讗 砖诪讻讬讜谉 砖讬砖 砖诐 驻砖讬注讛 讗讬谉 讗讜诪专讬诐 讚专讱 讛讘讛诪讛 诇爪讗转 讜诇讘讗 讜讻诇诐 谞讚讜谞讬诐 讗讞专 讘讬讗讛 专讗砖讜谞讛 砖讛讬转讛 讘讗讜谞住 讛讗 诪"诪 讻诇 砖谞注诇 讻专讗讜讬 驻讜讟专:





砖讬讟讛 诪拽讜讘爪转

讗讬 谞诪讬 诪讘专讬讞 讗专讬 诪谞讻住讬 讞讘讬专讜. 讻转讜讘 讘转讜住驻讜转 讗讘诇 专砖"讬 讝"诇 驻讬专砖 讘讛谞讬讝拽讬谉 讙讘讬 讙讜讬 讛讘讗 诪讞诪转 讞讜讘 讜诪讞诪转 讗谞驻专讜转 讜讻讜' 注讚 讛讬诇讻讱 讗讬谉 诪讻讬专转 讛讙讜讬 诪讻讬专讛 讻诇诇. 讜专"讬 讗讜诪专 砖讬砖 诇讞诇拽 讘讚讘专 讻讬 讘诪拽讜诐 砖拽谞讗讜 讛讬砖专讗诇 诪讬讚 讛讙讜讬 讘讚讘专 诪讜注讟 讜诪爪讬谞讜 砖讘注诇 讛讘讬转 诪驻住讬讚 砖讗诐 讛讬讛 诪砖转拽注 讘讬讚讜 讗讜 讛讬讛 谞讜转谞讜 讗讜 诪讻专讜 诇砖讜诐 讙讜讬 讛讬讛 讗讘讜讚 诪谉 讛讘注诇讬诐 诇讙诪专讬 讗讝 讛讬讛 专讗讜讬 诇讘注诇讬诐 诇讬转谉 诇讜 砖讻专讜 讻诪讜 诪拽讚诐 讘专讜注讬诐 讜讘诪拽诇讜转 讘砖讻专 讜砖讟祝 谞讛专 讞诪讜专讜 讜讞诪讜专 讞讘讬专讜 讜诇讗 诪讬拽专讬 诪讘专讬讞 讗专讬 讘诪讛 砖诪爪讬诇讜 诪谉 讛讛驻住讚 讻诪讜 砖驻讬专砖转讬 讗讘诇 讘诪拽讜诐 砖拽讜谞讛 讗讜转讜 讘砖讜讜讬讜 讗讬谞讜 诪爪讬诇 讗转 讛讘注诇讬诐 诪谉 讛讛驻住讚 讚讜诪讬讗 诇诪讘专讬讞 讗专讬 讜讞讬讬讘 诇讛讞讝讬专 讘讞讬谞诐 讻讚讘专讬 专砖"讬 讝"诇. 讜诪讬讛讜 讚讘专 转讬诪讛 讛讜讗 诇讜诪专 讚讗诐 拽谞讗讜 讘讚诪讬诐 诪讜注讟讬诐 讗讝 诪砖诇诪讬谉 诇讜 讛讘注诇讬诐 讜讗诐 拽谞讗讜 讘讚诪讬诐 诪专讜讘讬诐 诪讞讝讬专 诇讘注诇讬诐 讘讞谞诐. 讗转诪讛讗. 讜谞专讗讛 诇讜诪专 讚讗驻讬诇讜 拽谞讗讜 讘砖讜讜讬讜 诇讗 讚诪讬 诇诪讘专讬讞 讗专讬 讚讗诐 讛讬讛 诪砖转拽注 讘讬讚讜 诇讗 讛讬讛 讛讘讬转 讞讜讝专 诇讜 诇注讜诇诐 讗驻讬诇讜 讘砖讜讜讬讜 讜讚诪讬讗 诇诪拽讚诐 讘专讜注讬诐 讜讻讜'. 转讜住驻讜转 砖讗谞抓. 


砖讛讜讞诇拽讛 讘诪讬诪讬 专讙诇讬讛. 诪砖诪注 讚讗诐 谞驻诇讛 诪讗诇讬讛 讘诇讗 讛讜讞诇拽讛 讘诪讬诪讬 专讙诇讬讛 讚讞砖讬讘 驻砖讬注讛. 讜转讬诪讛 讚诇注讬诇 讙讘讬 讛讻诇讘 讜讛讙讚讬 驻讟专讬谞谉 讘砖谞驻诇讜 专拽 讘讻讜转诇 爪专. 讜砖诪讗 讬砖 诇讜诪专 讚讛讻讗 诪讬讬专讬 讘砖讜专 驻拽讞 讘诇讬诇讛 讚讛讬讛 诇讜 诇专讜注讛 诇讛注讘讬专诐 讞讚讗 讞讚讗 讜诇讛讝讛专 讜诪讚诇讗 讛注讘讬专诐 诪讞讬讬讘 讜诇注讬诇 诪讬讬专讬 讘砖讜专 驻拽讞 讘讬讜诐 诇讻讱 讞砖讘讬谞谉 诇讬讛 讗讜谞住 讜爪专讬讱 注讬讜谉. 转诇诪讬讚 讛专"驻 讝"诇.


讗讘诇 讚讞驻转讛 讞讘专转讛 驻砖讬注讛 讛讬讗. 讙讚讜诇讬 讛诪讞讘专讬诐 驻住拽讜 讻谉 讜讻谉 讚注转 讙讚讜诇讬 讛驻讜住拽讬诐. 讜拽砖讛 诇讚讘专讬讛诐 诪讛 砖讗诪专讜 讘驻专拽 讛驻讜注诇讬诐 讘讛讛讜讗 讚讛讜讛 诪注讘专 讞讬讜转讗 讗讙诪诇讗 讚谞专砖 讚讞驻讛 讞讚讗 诪讬谞讬讬讛讜 诇讞讘专转讛 讘诪讬讗 讜讞讬讬讘讬讛 专讘 驻驻讗 诪讟注诐 讚诇讛讻讬 讬讛讘讬转 诇讬讛 讗讙专讗 讻讬 讛讬讻讬 讚谞讟讬专 谞讟讬专讜转讗 诪注诇讬讗 讜讗诐 讗讬转讗 讚驻砖讬注讛 讛讬讗 讗祝 讘砖讜诪专 讞谞诐 讻谉. 讜诪讻诇 诪拽讜诐 讬专讗讛 诇讚讘专讬讛诐 讚诇讙讘讬 讘注诇 讛讘讬转 讛讜讬讗 驻砖讬注讛 讗讘诇 诇讙讘讬 砖讜诪专 讞谞诐 诇讗. 讛专讘 讛诪讗讬专讬 讝"诇.
讜讻谉 讻转讘 讛专砖讘"讗 讝"诇 讜讝"诇 讗讘诇 讚讞驻讜讛 讞讘专讜转讬讛 驻砖讬注讛 讛讬讗. 讗驻砖专 诇讜诪专 讚讛讗 讗转讬讗 讚诇讗 讻专讘 驻驻讗 讚讗诪专 讘驻专拽 讛驻讜注诇讬诐 讛讬讛 诇讱 诇讗注讘讜专讬谞讛讜 讞讚讗 讞讚讗 讚诪砖讜诐 讛讻讬 讬讛讘讬 诇讱 讗讙专讗 讜讻讜' 讗诇诪讗 诇讗讜 驻砖讬注讛 讛讬讗 讚讗诐 讗讬转讗 讗驻讬诇讜 砖讜诪专 讞谞诐 谞诪讬 讚诇讗 砖拽讬诇 讗讙专讗 讞讬讬讘. 讜讬"诇 讚讙讘讬 讘注诇 讛讘讬转 驻砖讬注讜转讗 讛讬讗 讗讘诇 诇讙讘讬 砖讜诪专 讞谞诐 驻讟讜专 诪砖讜诐 讚诇讗 拽讘讬诇 注诇讬讛 诇诪讟专讞 讘讛讜 讻讜诇讬 讛讗讬. 讜讬讜转专 诪讝讛 讻转讘转讬 砖诐 讘驻专拽 讛驻讜注诇讬诐 讘住讬讬注转讗 讚砖诪讬讗. 注"讻.
讗讘诇 诪注专讜讙讛 诇注专讜讙讛 诇讗 讚讛转诐 驻讜砖注 讛讜讗 诪砖讜诐 讚诪砖讛讬 诇讬讛 讛转诐 讗讘诇 讘讗讜转讛 注专讜讙讛 诇讗 诪砖诇诐 讗诇讗 诪讛 砖谞讛谞讬转 讚讞砖讘讬谞谉 诇讬讛 讗讜谞住. 讜讗驻砖专 讚诪注专讜讙讛 诇注专讜讙讛 诇讗讜 讚讜拽讗 讗诇讗 讝讬诪谞讬谉 讚讗驻讬诇讜 讘讗讜转讛 注专讜讙讛 讘注专讜讙讛 讙讚讜诇讛 讚砖讛讬 讻诪讛 讘讗讻讬诇转讛 讚讛砖转讗 谞诪讬 驻讜砖注 讚诪砖讛讬 诇讛 讛转诐. 讜专讘讬 讬讜讞谞谉 讗诪专 讗驻讬诇讜 诪注专讜讙讛 诇注专讜讙讛 讜讗驻讬诇讜 讻诇 讛讬讜诐 讻诇讜 讻讬讜谉 讚诇讗 驻砖注 讘谞驻讬诇转讛 诪砖讜诐 砖讛讬讬转讛 诇讗 诪讞讬讬讘讬 讗诇讗 诪讛 砖谞讛谞讬转 注讚 砖转爪讗 讜转讞讝讜专. 讛专讗"讛 讝"诇.
讛讗 讚讗诪专 专讘讬 讬讜讞谞谉 讗驻讬诇讜 诪注专讜讙讛 诇注专讜讙讛 讗驻讬诇讜 讻砖专讜讗讛 讛讘注诇讬诐 砖谞驻诇讛 讜讻讬 专讜注讛 讛讬讗 讜转讘注 诪讚讗诪专 专讘 讻讛谞讗 诪注专讜讙讛 诇注专讜讙讛 讞讬讬讘 讚注诇 讻专讞讱 讛讛讬讗 讘砖讛讘注诇讬诐 讬讜讚注讬诐 讛讬讗 讚讗讬 诇讗讜 讗诪讗讬 讞讬讬讘 讜讛讗 讗谞讜住 讛讜讗 讗诇讗 讜讚讗讬 讻砖讬讚注 讛讜讗 讜讗驻讬诇讜 讛讻讬 诇专讘讬 讬讜讞谞谉 驻讟讜专 注讚 砖转爪讗 讚诪谉 砖诪讬讗 讛讜讗 讚拽谞住讜讛讜. 讜讻谉 驻讬专砖 讛专讗讘"讚 讝"诇. 讛专砖讘"讗 讝"诇.
讜讝讛 诇砖讜谉 讛专讗讘"讚 讝"诇 讛讗 讚讗诪专 专讘 讻讛谞讗 诇讗 砖谞讜 讗诇讗 讘讗讜转讛 注专讜讙讛 讗讘诇 诪注专讜讙讛 诇注专讜讙讛 诪讛 砖讛讝讬拽讛 谞诪讬 诪砖诇诪转 讛讗 讜讚讗讬 谞诪讬 砖谞驻诇讛 砖诐 讜讘注诇讬诐 专讜讗讬谉 讘谞驻讬诇转讛 砖诐 讜讛讬讛 诇讜 诇讬专讚 讗讞专讬讛 讜诇讛讜爪讬讗讛 讜专讘讬 讬讜讞谞谉 讗诪专 讗驻讬诇讜 诪注专讜讙讛 诇注专讜讙讛 讜讗驻讬诇讜 讻诇 讛讬讜诐 讚讻讬讜谉 讚转讞讬诇转讛 讘讗讜谞住 讗讬谉 诪讞讬讬讘讬谉 讗讜转讜 诇讬专讚 砖诐 讗讞专讬讛 诇讚注转 讞讘讬专讜 诪砖诪讬诐 讛讜讗 讚拽谞住讜讛 诇讛讗讬讱 注讚 砖转爪讗 讜转讞讝讜专. 注"讻.


讜讝讛 诇砖讜谉 转诇诪讬讚 讛专"驻 讝"诇 诇讗 砖谞讜 讗诇讗 讘讗讜转讛 注专讜讙讛 讜讻讜'. 讚讻讬讜谉 砖诪转讞讬诇转讛 谞驻诇讛 讘讗讜谞住 讘讗讜转讛 注专讜讙讛 讗讬谞讜 讞讬讬讘 诇讛注诇讜转讛 讘讗讜转讛 注专讜讙讛 讗讘诇 诪注专讜讙讛 诇注专讜讙讛 讛讜讬 讻砖讚讛 讗讞专转. 注"讻.
讛拽砖讛 讘砖讬讟讛 诇专讘 讻讛谞讗 讚讗诪专 诇讗 砖谞讜 讗诇讗 讘讗讜转讛 注专讜讙讛 讗诐 讻谉 诇驻诇讜讙 讘诪转谞讬转讬谉 讜诇讬转谞讬 讘讚讬讚讛 讘谞驻讬诇转 讗讜谞住 讙讜驻讛 讜诇讬转谞讬 讛讻讬 谞驻诇讛 诇讙讬谞讛 诪砖诇诪转 诪讛 砖谞讛谞讬转 讘诪讛 讚讘专讬诐 讗诪讜专讬诐 讘讗讜转讛 注专讜讙讛 讗讘诇 诪注专讜讙讛 诇注专讜讙讛 诪砖诇诪转 诪讛 砖讛讝讬拽讛. 注"讻.


讻诇 讛讬讻讗 讚诪诪讟讗 诇讛转诐 专讛讟讗. 讬砖 诇驻专砖 讻诇 砖讬爪讗讛 诇讚注转 讛讘注诇讬诐 讗驻讬诇讜 砖拽砖专讜讛 讗讜 砖谞注诇讜 讘驻谞讬讛 讻专讗讜讬 讞讬讬讘 讚讻讬讜谉 讚讬诇驻讛 诇讛 讛转诐 讟爪讚拽讬 讛讬讗 讚注讘讚讛 注讚 讚诪砖诪讟讛 讜专讛讟讗 讛转诐. 讜转讬诪讗 讛讜讗 讚讗诐 讻谉 讻诇 砖专讜注讛 驻注诐 讗讞转 讘砖讚讛 讗讞转 讗讬谞讜 驻讟讜专 诇注讜诇诐 注诇 讗讜转讛 砖讚讛 讗诇讗 讻砖谞注诇 讘驻谞讬讛 讘讚诇转 砖讬讻讜诇讛 诇注诪讜讚 注诇 讻诇 专讜讞 讜诇注讜诇诐 讗讬谞讜 驻讟讜专 讘诪拽讜诐 讗讞讚 讗诇讗 驻注诐 讗讞转 讘砖诪讬专转 讚诇转 讛专讗讜讬讛 诇注诪讜讚 讘专讜讞 诪爪讜讬讛. 讜讛专讗讘"讚 讝"诇 驻讬专砖 讻讬讜谉 砖讬爪讗讛 诇讚注转 讘注诇讬诐 讗祝 注诇 驻讬 砖讞讝专讛 砖诐 砖诇讗 诇讚注转 砖讛注讘讬专讛 注诇 讗讜转讜 诪拽讜诐 讜谞驻诇讛 砖诐 驻注诐 砖谞讬讛 讗讬 谞诪讬 砖诇讗 谞注诇 讘驻谞讬讛 讻专讗讜讬 讜谞驻诇讛 砖诐 砖谞讬转 讜讗讻诇讛 讞讬讬讘 诪砖讜诐 讚谞驻讬诇讛 讝讜 拽专讜讘讛 诇驻砖讬注讛 讛讬讗 诪砖讜诐 讚讗诪讚讛 谞驻砖讛 诇讛转诐 讜讻诇 讟爪讚拽讗 讚讗讬转 诇讛 诇诪注讘讚 注讘讚讗 讜谞讞转讗 讛诇讻讱 讛讜讬 诇讬讛 诇讗讬讝讚讛讜专讬 诪讬谞讛 讚诇讗 诇讬注讘专讗 讘讛讛讜讗 讗讜专讞讗 注讚 砖讬讗讞讝 讘讛 讘讻讞 讗讜 砖讬谞注讜诇 诇驻谞讬讛 讻专讗讜讬. 讛专砖讘"讗 讝"诇.
讜讝讛 诇砖讜谉 讛专讗讘"讚 讝"诇 讜诇讗 转讬诪讗 砖转爪讗 诇讚注转 讘注诇讬诐 讜转讞讝讜专 诇讚注转 讘注诇讬诐 砖讬讚注 讘讬爪讬讗转讛 讜驻讜砖注 讘讞讝专转讛 讗诇讗 讻讬讜谉 讚讬讚注 讘讬爪讬讗转讛 讗祝 注诇 驻讬 砖谞讗谞住 讘讞讝专转讛 讻讙讜谉 砖谞注诇 讘驻谞讬讛 讘讚专讱 砖讬讻讜诇讛 诇注诪讜讚 讘专讜讞 诪爪讜讬讛 讜驻转讞讛 讜讞讝专讛 砖诐 讞讬讬讘 讚诪讬讚注 讬讚注讬 讻讬讜谉 讚专讙讬诇讛 砖诐 讜诪爪讗讛 讻讚讬 住驻拽讛 讻诇 诪讛 砖讬讻讜诇讛 诇讛砖诪讟 砖诐 讛讬讗 讛讜诇讻转 讜驻砖讬注讛 讛讬讗 讚谞讟讬专讜转讗 讬转讬专转讗 讘注讬讗. 谞诪爪讗 诇讝讛 讛驻讬专讜砖 砖讬注讜专 讛砖诪讬专讛 讘讚诇转 砖讬讻讜诇讛 诇注诪讜讚 讘专讜讞 诪爪讜讬讛 讗讬谞讜 讗诇讗 诇驻注诐 专讗砖讜谞讛 讗讘诇 诇驻注诐 砖谞讬讛 砖诇 讗讜转讜 诪拽讜诐 注爪诪讜 诇讗 讛讜讬 砖讬诪讜专 讜讝讛讜 转讬诪讛. 讜讬"诇 讻讬讜谉 砖讬爪讗讛 诇讚注转 讘注诇讬诐 讗祝 注诇 驻讬 砖讞讝专讛 砖诐 砖诇讗 诇讚注转 砖讛注讘讬专讛 注诇 讗讜转讜 讛讚专讱 讜讻讜' 讻讻转讜讘 诇注讬诇 讘诇砖讜谉 讛专砖讘"讗 讝"诇. 注"讻.
讜讻转讘 讛专"诪 讝"诇 诪住专拽住讟讛 讜讝"诇 讚讞驻转讛 讞讘专转讛 讜谞驻诇讛 诪砖诇诐 讛专讜注讛 讛讻诇 讚驻讜砖注 讛讜讗 讚讛讜讛 诇讬讛 诇讗注讘讜专讬谞讛讜 讞讚讗 讞讚讗. 讜讻谉 讗诐 注诇转讛 诪砖诐 讜讛讜讞诇拽讛 讜谞驻诇讛 砖诐 驻注诐 砖谞讬讛 讜讛讝讬拽讛 诪砖诇诐 讛专讜注讛 谞讝拽 砖诇诐 注诇 讛讬讝拽 谞驻讬诇讛 砖谞讬讬讛 讚讻讬讜谉 讚讗诇讬驻讗 诇讛转诐 讻诇 讗讬诪转 讚诪砖转诪讟转 诇讛转诐 谞驻拽讗 讛讬诇讻讱 讗祝 注诇 驻讬 砖专讗讬谞讜 砖讛讜讞诇拽讛 讘诪讬 专讙诇讬讛 讗讬转 诇谉 诇诪讬诪专 讚谞转讻讜讜谞讛 诇讬讻谞住 砖诐. 讜专讘讬谞讜 讞谞谞讗诇 讝"诇 驻讬专砖 讗祝 注诇 驻讬 砖讞讝专讛 砖诇讗 诇讚注转 讘注诇讬诐 讻讙讜谉 砖砖诪专讜讛 讻专讗讜讬 砖谞注诇讜 讘驻谞讬讛 讜讬爪转讛 讗讜 拽砖专讜讛 讜讬爪转讛 讜讛诇讻讛 讜谞讻谞住讛 砖诐 讘讙讬谞讛 讘专爪讜谞讛. 注"讻. 讜诇驻讬 讚讘专讬诐 讗诇讛 谞专讗讛 砖讗诐 讛讜讞诇拽讛 驻注诐 砖谞讬讛 讘诪讬 专讙诇讬讛 讜谞驻诇讛 砖诐 砖讛讘注诇讬诐 驻讟讜专讬诐. 讜讚讘专 讝讛 专讞讜拽 讚讛讗 讛讜讛 诇讬讛 诇讗住讜拽讬 讗讚注转讬讛 讚转讬讝讬诇 诇讛转诐 讜转讞讬诇转讜 讘驻砖讬注讛 讜住讜驻讜 讗讬谞讜 讗讜谞住 讬讚讜注 讗诇讗 拽专讜讘 诇诪转讻讜讜谉 讛讜讗 讻讬讜谉 砖讻讘专 谞驻诇讛 砖诐 驻注诐 讗讞专转 讛讬诇讻讱 拽专讜讘 诇讜诪专 讻驻讬专讜砖 专讗砖讜谉 砖讗祝 注诇 驻讬 砖讛讜讞诇拽讛 砖诐 讘诪讬诪讬 专讙诇讬讛 讞讬讬讘 注诇 谞讝拽讬 谞驻讬诇讛 砖谞讬讬讛 砖讛讬讛 诇讜 诇砖诪专讛 砖诇讗 转诇讱 砖诐 注诇 砖驻转 讗讜转讛 讛讙讬谞讛. 讜注讜讚 砖讚讘专 专讞讜拽 讛讜讗 诇讜诪专 砖诪讛 砖驻讟专讛 转讜专讛 砖谉 讘专砖讜转 讛谞讬讝拽 讛讬讻讗 讚诇讗 注讘讬讚 讻注讬谉 讜砖诇讞 讗诇讗 砖谞注诇讜 讘驻谞讬讛 讻专讗讜讬 砖诇讗 谞讗诪专 讚讘专 讝讛 讗诇讗 讘驻注诐 专讗砖讜谞讛 砖诇 讻诇 诪拽讜诐 讜诪拽讜诐 讗讘诇 讘驻注诐 砖谞讬讬讛 诇讗 砖讚讘专 讝讛 诇讗 专诪讝 诇谞讜 讘诪拽专讗 讻诇诇 讜讙诐 讛讛诇讻讛 讗讬谞讛 诪讘专专转 讝讛 讜讛讚讘专 爪专讬讱 注讬讜谉 讜砖讗诇讛 讜讛诪拽讜诐 讬爪讬诇谞讜 诪砖讙讬讗讜转. 讜讛专"诐 讝"诇 谞专讗讛 砖讛诇讱 注诇 讚专讱 专讘讬谞讜 讞谞谞讗诇 讝"诇. 注"讻.


讜讝讛 诇砖讜谉 讛专讗"讛 讝"诇 讗诪专 专讘 驻驻讗 诇讗 转讬诪讗 讜讻讜'. 讗诇讗 讻讬讜谉 砖讬爪讗讛 诇讚注转 讗祝 注诇 驻讬 砖讞讝专讛 砖诇讗 诇讚注转. 诪住转讘专讗 砖讛驻讬诇讛 注爪诪讛 诪诪拽讜诐 讙讘讜讛 诪砖诐 诇转讜讻讜 讚讘住转诪讗 讞砖讘讬谞谉 诇讬讛 诪砖讜诪专转 讻讬讜谉 讚讙讘讜讛讛 讻讜诇讬 讛讗讬 讗驻讬诇讜 讛讻讬 讘讛讗 讞讬讬讘 讻讬讜谉 砖讛讬转讛 砖诐 讜讗讻诇讛 砖诐 讚讻讬讜谉 讚专讙讬诇讛 诇讛转诐 讗讝诇讗 讛讬诇讻讱 讞讬讬讘 诇砖诪专讛 砖诇讗 转拽专讘 诇砖诐 讻诇诇. 注"讻.
讜讝讛 诇砖讜谉 讛专讘 讛诪讗讬专讬 讝"诇 讝讛 砖讗诪专谞讜 砖讗讬谞讛 诪砖诇诪转 讗诇讗 诪讛 砖谞讛谞讬转 讛讜讬 讗驻讬诇讜 诪注专讜讙讛 诇注专讜讙讛 讗驻讬诇讜 讻诇 讛讬讜诐 讻诇讜 讜讗驻讬诇讜 讬讚注讜 讛讘注诇讬诐 讻砖讬专讚讛 讗讬谉 讗讜诪专讬诐 讛讬讛 诇讜 诇讛讜爪讬讗讛 砖诪讻诇 诪拽讜诐 讬专讗讬诐 讛诐 诪诇讬讻谞住 诇讙讬谞转诐 砖诇 讗讞专讬诐 讜讗讬谞讜 讞讬讬讘 讘诪讛 砖讛讝讬拽讛 注讚 砖转爪讗 讘讬讚讬注转 讛讘注诇讬诐 讜转讞讝讜专 讜转讝讬拽 讜诪讻诇 诪拽讜诐 诪讻讬讜谉 砖讬讚注讜 讛讘注诇讬诐 讘讬爪讬讗转讛 讗祝 注诇 驻讬 砖诇讗 讬讚注讜 讘讞讝专转讛 讞讬讬讘转 讘讻诇 诪讛 砖讛讝讬拽讛 砖讘讜讚讗讬 讛讬讛 诇讜 诇讛注诇讜转 注诇 诇讘 砖诪讻讬讜谉 砖诪爪讗讛 砖诐 诇讗讻讜诇 诪讙诪转 驻谞讬讛 诇砖诐 转诪讬讚. 讜驻讬专砖讜讛 专讘讬诐 讗驻讬诇讜 讛讬讛 砖诐 拽爪转 讗讜谞住 讻讙讜谉 砖谞注诇 讻专讗讜讬 讛讗 讗诐 谞注诇 讘讚诇转 砖讬讻讜诇讛 诇注诪讜讚 讘专讜讞 砖讗讬谞讛 诪爪讜讬讛 驻讟讜专. 讜讗讬谞讬 诪讜讚讛 诇讛诐 讘诪讛 砖诪讞讬讬讘讬谉 讗祝 讘谞注诇 讻专讗讜讬 砖讗诐 讻谉 讛专讬 诪爪讬谞讜 诪讜注讚 砖讗讬谉 讞讬讜讘讜 谞驻拽注 讘砖诪讬专讛 驻讞讜转讛. 讜诇讚注转讬 诇讗 讘讗 讘讻讗谉 诇诇诪讚 讗诇讗 砖讻讬讜谉 砖讬砖 砖诐 驻砖讬注讛 讗讬谉 讗讜诪专讬谉 讚专讱 讛讘讛诪讛 诇爪讗转 讜诇讘讜讗 讜讻讜诇诐 谞讬讚讜谞讬谉 讗讞专 讘讬讗讛 专讗砖讜谞讛 砖讛讬转讛 讘讗讜谞住 讛讗 诪讻诇 诪拽讜诐 讻诇 砖谞注诇 讻专讗讜讬 驻讟讜专. 注"讻.


讗诇讬讘讗 讚诪讗谉 讚讗诪专 转讞讬诇转讜 讘驻砖讬注讛 讜讻讜'. 诇讗 转讬讘注讬 诇讱 讜诪讬讛讜 讛讬讻讗 讚诪讝拽转 讘诪讬 诇讬讚讛 讘诪讗讬 讚诇讗 诪讝拽讗 讘砖谉 讜专讙诇 讚讛砖转讗 诇讬讻讗 诇诪讬诪专 讘讛 转讞讬诇转讜 讘驻砖讬注讛 砖讛专讬 诇讗 讘讗 讛讗讜谞住 讘讚讘专 砖驻砖注. 讛专讗"讛 讝"诇.
讜诇注谞讬谉 驻住拽 讻转讘 讛专讘 讛诪讗讬专讬 讝"诇 讜讝讛 诇砖讜谞讜 讜讗诐 讬专讚讛 讻讚专讻讛 讜诇讗 讗讻诇讛 讗诇讗 砖讟谞驻讛 驻讬专讜转 讘诪讬 诇讬讚讛 讗驻讬诇讜 诇讗 讛讬转讛 拽专讜讘讛 诇讬诇讚 讗诇讗 砖讛驻讬诇讛 砖讗讬谉 讻讗谉 驻砖讬注讛 诇注谞讬谉 诇讬讚讛 讞讬讬讘 砖讛专讬 转讞讬诇转 驻砖讬注讛 讛讬讗 讛讜讗讬诇 讜讛讬转讛 讬讻讜诇讛 诇讬专讚 讻讚专讻讛. 注"讻. 讘住驻专讬 讛讬讚 讻转讜讘 讗讬 谞诪讬 诇讻转讜讘 专讞诪谞讗 讜讘讬注专 讘砖讚讛 讞讘讬专讜 讗讬 谞诪讬 讜讘讬注专 讘砖讚讛 砖诇 讗讞专. 讜讻谉 讛讜讗 讛讙讬专住讗 诇讛专讗讘"讚 讝"诇 讜讛专砖讘"讗 讝"诇.
讜讝讛 诇砖讜谉 讛专讗"讛 讝"诇 讗诐 讻谉 诇讻转讜讘 专讞诪谞讗 讜讘讬注专 讘砖讚讛 讞讘讬专讜 讗讬 谞诪讬 讜讘讬注专 讘砖讚讛 砖诇 讗讞专 诇讜诪专 诇讱 砖砖诪讬谉 注诇 讙讘讬 砖讚讛 讗讞专 讜讛讬讬谞讜 讚拽专讬 诇讬讛 砖讚讛 讗讞专 砖讝讛 诪讘讜注专 讜讝讛 讗讬谞讜 诪讘讜注专. 注"讻.


讻转讘讜 讘转讜住驻讜转 讜注讜讚 拽砖讛 讚驻专讬讱 讘讙诪专讗 讗讻诇讛讜 讗诪讜专讗讬 诪讛讗 讚转谞讬讗 讗讻诇讛 拽讘 讜讻讜'. 注讚 转讬拽砖讬 诇讬讛 诪诪转谞讬转讬谉 驻讬专讜砖 转讬拽砖讬 诇讬讛 讘专讬讬转讗 讗诪转谞讬转讬谉. 讛专讗"砖 讝"诇.
注讜讚 讻转讘讜 讘转讜住驻讜转 讜注讜讚 诇诪讗谉 讚讗诪专 讘讙诪专讗 拽诇讞 讘砖砖讬诐 拽诇讞讬诐 讗诪讗讬 谞拽讟 住讗讛 讜讛讗 诇讗 拽砖讛 诇诪讗谉 讚讗诪专 转专拽讘 讘砖砖讬诐 转专拽讘讬诐 讚讛讬讬谞讜 讻诪讛 砖诪讙讬注 诇住讗讛 讜转专拽讘 讚谞拽讟 诇讗讜 讚讜拽讗. 讛专"讗 诪讙专诪讬砖讗 讝"诇.
注讜讚 讻转讘讜 讘转讜住驻讜转 专讘讬 讬谞讗讬 讗讜诪专 转专拽讘 讘砖砖讬诐 转专拽讘讬诐 讜讘讬谉 讗讻诇讛 驻讞讜转 讜讘讬谉 讗讻诇讛 讬讜转专 诪砖诇诐 诇驻讬 讞砖讘讜谉. 讜驻讬专砖 讘拽讜谞讟专住 讚拽住讘专 讚砖诇讜砖讬诐 住讗讬谉 砖诪讬谉 讜诇讗 砖砖讬诐 讚讗诐 讻谉 诪驻住讚转 诇讬讛 诇谞讬讝拽 砖讗讬谉 拽讜谞讬谉 诪爪讜讬讬谉 诇砖砖讬诐 住讗讬谉 诇驻讬 砖诪专讜讘讬谉 讜讻讜' 诪砖诪注 砖专讜爪讛 诇讜诪专 讚讞砖 专讘讬 讬谞讗讬 诇转拽谞转 谞讬讝拽 讬讜转专 诪专讘讬 讬讜住讬 讘专 讞谞讬谞讗. 讜谞专讗讛 砖讬讻讜诇 诇讛讬讜转 讚专讘讬 讬谞讗讬 诪砖讘讬讞 讗转 讛诪讝讬拽 讬讜转专 讚拽专讞转 转专拽讘 讜讻讜' 讻讻转讜讘 讘转讜住驻讜转. 注讜讚 讻转讜讘 讘转讜住驻讜转 讜谞专讗讛 诇专"讬 讚讻讬 诪砖注专讬谞谉 诇诪专 讘转专拽讘 讜诇诪专 讘住讗讛 诇讗讜 讘讘讬转 住讗讛 讝专注 拽讗诪专 讜讻讜' 注讚 讜讗讬谉 诇转诪讜讛 讜讛讗 讚拽转谞讬 讘讬转 住讗讛 诇住讗讛 驻讬专讜转 拽专讬 讘讬转 住讗讛 谞诪讬. 讜讛讗 讚驻专讬讱 谞诪讬 讗讘专讬讬转讗 讛讗讬 讜诇讗 讘讬转 讻讜专 讜诇讗 讻讜专 诪讬讘注讬 诇讬讛 讜诇讗 驻专讬讱 讗诪转谞讬转讬谉 讜诇讗 住讗讛 诪讬讘注讬 诇讬讛 讗讘专讬讬转讗 讚讜拽讗 驻专讬讱 诇驻讬 砖诇砖讜谉 讛住讬驻讗 诪砖讜谞讛 诪谉 讛专讬砖讗 讚讘专讬砖讗 拽转谞讬 拽讘 讜讘住讬驻讗 拽转谞讬 讘讬转 讻讜专 讗讘诇 讗讬 讛讜讛 转谞讬 讘专讬砖讗 讘讬转 拽讘 讻讚拽转谞讬 讘住讬驻讗 讘讬转 讻讜专 诇讗 讛讜讛 拽砖讛 诇讬讛 诪讬讚讬. 讜诪讛 砖诇讗 讛拽砖讛 诇讛讬驻讱 讜诇讗 讘讬转 拽讘 诪讬讘注讬 诇讬讛 诇驻讬 砖讘讗讜转讜 诇砖讜谉 砖讛转讞讬诇 诇砖谞讜转 讘专讬砖讗 诇住讬讬诐 讛住讬驻讗. 讜注讜讚 讻讬讜谉 讚讘拽讘 驻讬专讜转 讜讘讻讜专 驻讬专讜转 讗讬讬专讬 讬讜转专 专讗讜讬 诇砖谞讜转 诇砖讜谉 拽讘 讜讻讜专 诪诇砖讜谉 讘讬转 拽讘 讜讘讬转 讻讜专. 讜讗讬谉 诇转诪讜讛 注诇 诇砖讜谉 讘讬转 讚讻讬讜谉 砖讛驻讬专讜转 诪讞讜讘专讬谉 讘拽专拽注 砖讬讬讱 砖驻讬专 诇拽专讜转 诇住讗讛 驻讬专讜转 讛谞讗讻诇 讘讬转 住讗讛. 讜诪讬讛讜 讗讬 讛讜讛 诪驻专砖讬诐 讚讘讘讬转 住讗讛 讝专注 讜讻讜' 讻讻转讜讘 讘转讜住驻讜转. 转讜住驻讜转 砖讗谞抓.
讜讻谉 讻转讘 转诇诪讬讚 讛专"驻 讝"诇 讜讝"诇 专讘讬 讬谞讗讬 讗诪专 转专拽讘 讘砖砖讬诐 转专拽讘讬诐. 驻讬专砖 讛拽讜谞讟专住 讚讜拽讗 讘砖砖讬诐 转专拽讘讬诐 讚讛讬讬谞讜 讘砖诇讜砖讬诐 住讗讛 讜诇讗 讘砖砖讬诐 住讗讬诐 讚讗诐 讻谉 诪驻住讚转 诇讬讛 诇谞讬讝拽 诇驻讬 砖讬砖 讘砖砖讬诐 住讗讬诐 诪注讟 讜讬转专 诇讘讬谞讜谞讬. 讜拽砖讛 讚讗诐 讻谉 讛讜讬 诇讬讛 诇诪讬诪专 讘讛讚讬讗 讘砖诇讜砖讬诐 住讗讬诐 讻讬讜谉 讚注讬拽专 诪讬诇转讬讛 诇讜诪专 讚诇讗 砖讬讬诪讬谞谉 讘砖砖讬诐 住讗讬诐 讻讚驻讬专砖 讛拽讜谞讟专住. 诇讻谉 谞专讗讛 讚专讘讬 讬谞讗讬 诪砖讘讬讞 讗转 讛诪讝讬拽 讚砖诪讬谉 讻驻讬 转专拽讘 讛谞讗讻诇 讜诇讗 讻驻讬 住讗讛 讜拽专讞转 转专拽讘 讗讬谞讛 谞讬讻专转 讘砖诇讜砖讬诐 住讗讬诐 讻诪讜 拽专讞转 住讗讛 讘砖砖讬诐 住讗讬诐. 讜讻讛讗讬 讙讜讜谞讗 讗诪专 专讘 驻驻讗 讘住诪讜讱 讗讬谉 砖诪讬谉 讻讜专 讘砖砖讬诐 讻讜专讬诐 诪驻谞讬 砖驻讜讙诐 诪讝讬拽 讜讘讬谉 砖讗讻诇讛 驻讞讜转 讜讘讬谉 砖讗讻诇讛 诪专讜讘讛 诇注讜诇诐 讻驻讬 讞砖讘讜谉 讝讛 砖诇 转专拽讘 讘砖砖讬诐 转专拽讘讬诐. 讜讛讗讬 讚谞拽讬讟 讘讬转 住讗讛 讘诪转谞讬转讬谉 诇讗讜 诇砖讬注讜专讗 谞拽讟讬讛 诇专讘讬 讬谞讗讬 讚讗讬谉 诪砖注专讬谉 讘讜 讻诇诇 讗诇讗 讘转专拽讘 诪砖注专讬谞谉 讜诇讗 讘讗讛 诪转谞讬转讬谉 诇讗砖诪讜注讬谞谉 讗诇讗 讚砖诪讬谉 讗讙讘 砖讚讛 讗讞专. 讜讙诐 诪讻讗谉 拽砖讛 诇驻讬专讜砖 讛拽讜谞讟专住 讜转讬拽砖讬 诇专讘讬 讬谞讗讬 讚拽转谞讬 诪转谞讬转讬谉 砖诪讬谉 讛注专讜讙讛 讻讘讬转 住讗讛 诇讻诇 讛驻讬专讜转. 讗讻诇讛 拽讘 讗讜 拽讘讬诐 驻讬专讜砖 讻讗谉 诪注讟 讜讻讗谉 诪注讟 讗讬谉 讗讜诪专讬谉 转砖诇诐 讚诪讬讛谉 驻讬专讜砖 讻讗诇讜 讛诐 转诇讜砖讬谉 讜讗讻诇转谉 讗诇讗 专讜讗讬谉 讗讜转诐 讻讗诇讜 讛诐 讬讞讚 讘注专讜讙讛 拽讟谞讛 讜诪砖注专讬谞谉 讗讜转讛 诪讗讬 诇讗讜 讘驻谞讬 注爪诪讛 讚诪砖注专讬谞谉 讘驻谞讬 砖讜讜讬讛 注爪诪讛 讜拽砖讛 诇讻诇讛讜. 讙诐 诪讻讗谉 拽砖讛 诇驻讬专讜砖 讛拽讜谞讟专住 讚诪转谞讬转讬谉 讚转讬拽砖讬 诇讬讛 讗诪转谞讬转讬谉 讙讜驻讛 讚拽转谞讬 砖砖诪讬谉 注专讜讙讛 讘讘讬转 住讗讛 讻讚驻讬专砖 讛拽讜谞讟专住. 讗讘诇 诇驻讬专讜砖 专"讬 谞讬讞讗 讜讗讬讻讗 诇驻专讜砖讬 诪转谞讬转讬谉 讚讛讻讬 拽讗诪专 砖诪讬谉 讘讬转 住讗讛 讘讗讜转讛 砖讚讛 讻诪讛 讛讬转讛 讬驻讛 讛拽专拽注 砖诇 讛讘讬转 住讗讛 拽讜讚诐 砖谞讗讻诇 注诐 讛驻讬专讜转 讜讻诪讛 讛讬讗 讬驻讛 注讻砖讬讜 讛拽专拽注 讘诇讗 讛驻讬专讜转 讜讗砖诪讜注讬谞谉 诪转谞讬转讬谉 讚讗讬谉 砖诪讬谉 讛驻讬专讜转 砖讗讻诇讛 讻诪讛 讛谉 讬驻讬谉 诇讛诪讻专 讘诇讗 拽专拽注 讗诇讗 注诐 讛拽专拽注 砖诪讬谉 讗讜转诐 讻讚驻讬专砖谞讜. 讜讘专讬讬转讗 谞诪讬 讛讻讬 拽讗诪专 砖砖诪讬谉 拽专拽注 讛注专讜讙讛 讘驻谞讬 注爪诪讛 讻诪讛 讛讬转讛 讬驻讛 注诐 讛驻讬专讜转 拽讜讚诐 砖讗讻诇转诐 讛讘讛诪讛 讜讻诪讛 讛讬讗 讬驻讛 注讻砖讬讜 讘诇讗 讛驻讬专讜转 讜讘讗讜转讛 砖讚讛 讚谞拽讟 讛讬讬谞讜 砖砖诪讬谉 注诐 讛拽专拽注 讻讚驻讬专砖谞讜. 讜讘讗讜转讛 砖讚讛 砖诪讬谉 讻驻讬 讗讜转讛 砖讚讛 砖讗讻诇讛 诇驻讬 砖讘讞讛 讜诇讗 讘注讬 诇诪讬诪专 砖砖诪讬谉 讗讙讘 诪讛 砖谞砖讗专 诪谉 讛砖讚讛 讗讘诇 诇讻诇讛讜 讗诪讜专讗讬 拽砖讛 砖诪驻专砖讬诐 讘讛讚讬讗 砖砖诪讬谉 讘砖砖讬诐. 讛专"诪 讝"诇. 讜讘转讜住驻讜转 谞诪讬 驻讬专砖讜 讻谉. 注"讻.
讗讘诇 讛专砖讘"讗 讝"诇 讻转讘 讜讝"诇 讛专讘讛 驻讬专讜砖讬诐 谞讗诪专讜 讘讗讜拽诪转讜转 讗诇讜 讜讛诪讞讜讜专 讘注讬谞讬 诪讛 砖讻转讘 讛专讗讘"讚 讝"诇 讜讛讜讗 讻注讬谉 驻讬专讜砖 专讘讬谞讜 讞谞谞讗诇 讝"诇 讜讛讻讬 驻讬专砖 住讗讛 讘砖砖讬诐 住讗讬诐 讜诪驻谞讬 砖讛讜讗 讚讘专 讙讚讜诇 砖诇讗 诇讛讻讞讬砖 讗转 讛诪讝讬拽 砖诪讬谉 讘砖砖讬诐 讜讛讬讬谞讜 讚转谞谉 讘诪转谞讬转讬谉 住讗讛 讗讘诇 讗诐 讛讜讗 驻讞讜转 诪住讗讛 砖诪讬谉 讘驻谞讬 注爪诪讜. 讞讝拽讬讛 讗诪专 讗驻讬诇讜 拽诇讞 讘砖砖讬诐 拽诇讞讬诐 讜住讗讛 讚诪转谞讬转讬谉 诇讗讜 讚讜拽讗 讜专讘讬 讬谞讗讬 讗诪专 转专拽讘 讘砖砖讬诐 转专拽讘讬诐 讛讗 驻讞讜转 诪讻讗谉 砖诪讬谉 讗讙讘 拽专拽注讜. 讜讛讗 讚讗拽砖讬讛 诪讗讻诇讛 拽讘 讗讜 拽讘讬讬诐 讚诪砖诪注 诇讬讛 诇诪拽砖讛 讚讘驻谞讬 注爪诪讛 砖诪讬谉 讗讜转讛 讗讬谉 诇讜诪专 讚诇讞讝拽讬讛 讘诇讞讜讚 拽讗 诪拽砖讛 讚诇讚讬讚讬讛 讗驻讬诇讜 拽诇讞 砖诪讬谉 讘砖砖讬诐 拽诇讞讬诐 讻诇 砖讻谉 拽讘 讗讘诇 诇专讘讬 讬讜住讬 讘专 讞谞讬谞讗 讜诇专讘讬 讬谞讗讬 诇讗 拽讗诪专 讚讗驻砖专 讚诇讗讜 讚讜拽讗 谞拽讟讛 讘专讬讬转讗 拽讘 讗讜 拽讘讬讬诐 讗诇讗 讛讜讗 讛讚讬谉 诇专讘讬 讬讜住讬 讻诇 驻讞讜转 诪住讗讛 讜讻诇 砖讻谉 诇专讘讬 讬谞讗讬 讚诇讚讬讚讬讛 讗驻砖专 讚讚讜拽讗 谞拽讟 拽讘 讗讜 拽讘讬讬诐 讛讗 砖诇砖讛 拽讘讬谉 砖诪讬谉 讘砖砖讬诐 转专拽讘讬谉 讜讗讬 诪砖讜诐 拽讘讬讬诐 讜讞爪讬 讞爪讬 诇讗 转谞讬 诇讬讛. 讜讗驻砖专 讚讘讚讜拽讗 诪砖诪注 诇讬讛 诇诪拽砖讛 讜拽砖讬讗 诇讻诇讛讜. 讻讱 谞专讗讛 诇驻讬 驻讬专讜砖诐. 讜讝讛 谞专讗讛 诇讬 讬讜转专 讚讗讬 诇驻讬 驻讬专讜砖 专讗砖讜谉 诪讗谉 讚诪转专抓 讘砖砖讬诐 诇讗 诪转专爪讛 讗诇讗 诇讞讝拽讬讛 讗讘诇 诇专讘讬 讬讜住讬 讜诇专讘讬 讬谞讗讬 讗讻转讬 拽砖讬讗 讻讚诪注讬拽专讗. 注"讻.
讜讝讛 诇砖讜谉 讛专讗讘"讚 讝"诇 讛讬讻讬 砖讬讬诪讬谞谉 注诇 讙讘讬 砖讚讛 专讘讬 讬讜住讬 讘专 讞谞讬谞讗 讗诪专 住讗讛 讘砖砖讬诐 住讗讛 讗讘诇 讗诐 讗讻诇讛 驻讞讜转 诪住讗讛 讗讬谉 砖诪讬谉 讗讜转讛 讘砖砖讬诐 讗诇讗 砖诪讬谉 讗讜转讛 注诇 讙讘 拽专拽注讛 讘诇讘讚 讻诪讛 讛讬转讛 讬驻讛 注专讜讙讛 讝讜 注诐 驻讬专讜转讬讛 讜讻诪讛 讛讬讗 砖讜讛 讘诇讗 驻讬专讜转讬讛. 诪讻诇 诪拽讜诐 讗讬谉 砖诪讬谉 讗转 讛驻讬专讜转 注爪诪谉 诪驻谞讬 砖驻讜讙诪讬谉 讗转 讛诪讝讬拽 讛专讘讛 讜讛转讜专讛 讗诪专讛 讘砖讚讛 讗讞专 砖砖诪讬谉 讗讜转讛 注诇 讙讘 砖讚讛 讜诪讚讻转讘 讗讞专 砖诪注 诪讬谞讛 砖爪专讬讱 诇砖讜诐 讗讜转诐 注诇 讙讘 拽专拽注 讗讞专 讞讜抓 诪诪拽讜诐 驻讬专讜转 讜讛讬讬谞讜 讘砖砖讬诐. 讜讞讝拽讬讛 讗诪专 讗驻讬诇讜 拽诇讞 讗讞讚 砖诪讬谉 讗讜转讜 讘砖砖讬诐 拽诇讞讬诐 讗祝 注诇 驻讬 砖谞讬讝拽 驻讜讙诐 诇驻讬 砖讗讬谉 砖讘讞 拽诇讞 讗讞讚 谞讬讻专 讘砖砖讬诐 拽诇讞讬诐 讜注诇 讙讘 拽专拽注诐 讜讗诐 讛讜讗 讘讬转 住讗讛 讗讜 转专拽讘 砖诪讬谉 讘讬转 住讗讛 讘砖砖讬诐 讘讬转 住讗讬谉 讜讗讬谞讜 专讜爪讛 诇讜诪专 讞讝拽讬讛 砖讻诇 拽诇讞 讜拽诇讞 诪讘讬转 住讗讛 谞砖注专 讘砖砖讬诐 拽诇讞讬诐 砖讛专讬 砖谞讬谞讜 砖诪讬谉 讘讬转 住讗讛 讘讗讜转讛 砖讚讛 讻诪讛 讛讬转讛 讬驻讛 讜讻讜' 讗诇讗 讗诐 讗讻诇讛 讘讬转 住讗讛 砖诪讬谉 讘讬转 住讗讛 讘讗讜转讛 砖讚讛 注诇 讙讘 砖砖讬诐 住讗讬谉 讜讗诐 诇讗 讗讻诇讛 讻讬 讗诐 拽诇讞 讗讞讚 砖诪讬谉 讙诐 讻谉 讘砖砖讬诐 拽诇讞讬诐. 讜诇讗 讬讚注转讬 讝讛 讛砖讬注讜专 诪讗讬谉 讬爪讗 诇讛诐 讜砖诪讗 拽讘诇讛 讛讬转讛 讘讬讚诐. 讜讻转讘 讝"诇 讚住讜讙讬讬谉 讻讞讝拽讬讛 诪讚讗诪专讬谞谉 诇拽诪谉 讗讬谉 砖诪讬谉 拽讘 讘驻谞讬 注爪诪讜 讻诇讜诪专 注诇 讙讘 拽专拽注讜 讘诇讘讚 诪驻谞讬 砖诪砖讘讬讞 谞讬讝拽 讜诇讗 拽讘 讘讘讬转 讻讜专 诪驻谞讬 砖驻讜讙诐 谞讬讝拽 砖讛讜讗 讗讞讚 讘诪讗讛 讜砖诪讜谞讬诐 讗诇讗 拽讘 讘砖砖讬诐 拽讘讬诐 讛讬诇讻讱 讗驻讬诇讜 拽诇讞 讗讞讚 谞诪讬 讘砖砖讬诐. 注"讻.


讜讝讛 诇砖讜谉 专讘讬谞讜 讞谞谞讗诇 讝"诇 讛讬讻讬 砖讬讬诪讬谞谉 讗诪专 专讘讬 讞谞讬谞讗 住讗讛 讘砖砖讬诐 住讗讬谉 讜讻讜'. 驻讬专讜砖 讻诇讛讜 讗讬转 诇讛讜 讚讗讬谉 砖诪讬谉 讗诇讗 注诇 讙讘 砖讚讛 讗讞专 讜讗讬谉 砖诪讬谉 讗诇讗 讘砖砖讬诐 讜讻诇讛讜 住讘讬专讗 诇讛讜 讚讗讬谉 砖诪讬谉 讛诪拽讜诐 讛谞讗讻诇 诇讘讚讜 诪砖讜诐 砖讘讞 讛谞讬讝拽 讜讗诐 砖诪讬谉 讗讜转讜 讘讬讜转专 诪砖砖讬诐 诪驻住讬讚 谞讬讝拽. 讜讘驻讬专讜砖 诪砖谞转谞讜 谞讞诇拽讜 专讘讬 讞谞讬谞讗 住讘专 讝讛 砖砖谞讬谞讜 砖诪讬谉 讘讬转 住讗讛 驻讬专讜砖 讗诐 谞讗讻诇讛 讘讬转 住讗讛 砖诪讬谉 讗讜转讜 讘砖讚讛 砖讬砖 讘讛 砖砖讬诐 住讗讛 砖讛诐 讘讬转 砖谞讬 讻讜专讬诐 讜讻谉 讗诐 讛讜讗 讘转 住讗转讬诐 讘砖砖讬诐 住讗讛 讜讻谉 砖诇砖讛 住讗讬诐 讜讻谉 讗专讘注讛 住讗讬诐 讜讗诐 讛诐 驻讞讜转 诪住讗讛 讘驻谞讬 注爪诪讜 砖诪讬谉 讗讜转讜. 讞讝拽讬讛 讗诪专 讗驻讬诇讜 拽诇讞 讗讞讚 讘砖砖讬诐 拽诇讞讬诐 讘讬谉 诪注讟 讘讬谉 讛专讘讛 诪拽讜诐 讛谞讗讻诇 砖诪讬谉 讗讜转讜 讘砖砖讬诐 讻诪讜转讜. 讜讝讛 砖砖谞讬谞讜 讘讬转 住讗讛 讻讙讜谉 砖讛讜讗 讛谞讗讻诇 讗讞讚 诪砖砖讬诐 诇住讗讛 讜讛讜讗 讬转专 诪注讟 诪诪拽讜诐 砖诇讬砖 讘讬转 专讜讘注 讘住讗讛. 讚讘讬 专讘讬 讬谞讗讬 讗诪专讜 转专拽讘 砖讛讜讗 讞爪讬 住讗讛 讻砖砖讬诐 转专拽讘讬诐 砖讛诐 讘讬转 讻讜专 讜讛诐 砖诇讜砖讬诐 住讗讛 讜诪砖谞转讬谞讜 讻讙讜谉 砖讗讻诇讛 砖谞讬 住讗讬谉 砖砖诪讬谉 讗讜转讛 讘讘讬转 讻讜专 讜讻谉 讞爪讬讛 讗讘诇 驻讞讜转 诪讝讛 诇讗. 讛讗 讚转谞讜 专讘谞谉 讗讬谉 砖诪讬谉 讘讬转 拽讘 诪驻谞讬 砖诪砖讘讬讞 谞讬讝拽 讛讗 诇讗 讚讬讬拽讗 讜转讬专讜爪讛 讛讬讗 讚转专爪讬 诇讛 讛讻讬 讗讬谉 砖诪讬谉 拽讘 讘驻谞讬 注爪诪讜 诪驻谞讬 砖诪砖讘讬讞 谞讬讝拽 讜诇讗 拽讘 讘讘讬转 讻讜专 诪驻谞讬 砖驻讜讙诐 谞讬讝拽 讜诇驻讬讻讱 诇讗 诪拽砖讬诐 诪讬谞讛 讚讻诇 诪转谞讬转讬谉 讚诇讗 诪讬转专爪讗 诇讗 诪拽砖讬诐 诪讬谞讛 讜住讜讙讬讬谉 讻诇 讛谞讗讻诇讬诐 讜讗讬谞谉 驻讬专讜转 讙诪讜专讬谉 讗讬谞谉 谞讬砖讜诪讬谉 讘驻谞讬 注爪诪谉 讗诇讗 讘砖砖讬诐. 讜诇讗 讗转驻专砖 讛诇讻转讗 讻讛讬 诪讬谞讬讬讛讜 讗诇讗 诪讚讗砖讻讞讬谞谉 专讘 谞讞诪谉 讚砖诐 拽讘 讗讞讚 讘砖砖讬诐 砖诪注 诪讬谞讛 讚讛诇讻转讗 讻讞讝拽讬讛 讚讗诪专 拽诇讞 讘砖砖讬诐 拽诇讞讬诐 讜砖诪讬谉 讗讜转讜 讛谞讗讻诇 讘砖砖讬诐 讻诪讜讛讜. 注"讻.


讜讝讛 诇砖讜谉 讛专讗"讛 讝"诇 砖讻转讘 讘诪砖谞讛 砖诪讬谉 讘讬转 住讗讛 讜讻讜'. 诪住转讘专讗 讜讚讗讬 诇驻讜诐 诪转谞讬转讬谉 讚住讜讙讬讬谉 讚诇讗 砖讬讬诪讬谞谉 讛驻讬专讜转 诇注讜诇诐 讗诇讗 注诐 讛拽专拽注 讜驻讬专讜砖讗 讚诪转谞讬转讬谉 砖诪讬谉 讘讬转 住讗讛 讛谞讬讝拽 讘讗讜转讛 砖讚讛 讜诪诪砖诪注 诪转谞讬转讬谉 讜讚讗讬 砖讗讬谉 砖诪讬谉 讗诇讗 注诐 讛拽专拽注 讗讘诇 诇讗 诪砖诪注 诪讬谞讛 注诐 讛拽专拽注 注爪诪讜 讻讬爪讚 砖诪讬谉 讗诐 砖诪讬谉 讘讬转 住讗讛 讛谞讬讝拽 注诐 拽专拽注讜 讗讜 注诐 讬讜转专. 注"讻. 讜讘讙诪专讗 讻转讘 讜讝讛 诇砖讜谞讜 讛讬讻讬 砖讬讬诪讬谞谉 专讘讬 讬讜住讬 讘专 讞谞讬谞讗 讗诪专 住讗讛 讘砖砖讬诐 住讗讛 讻诇讜诪专 住讗讛 讛谞讬讝拽 砖诪讬谉 讘砖砖讬诐 住讗讛 讜讗诐 讛谞讝拽 驻讞讜转 诪讘讬转 住讗讛 砖诪讬谉 讗讜转讜 诇驻讬 砖讬注讜专 讝讛. 讞讝拽讬讛 讗诪专 拽诇讞 讘砖砖讬诐 拽诇讞讬诐 讻诇讜诪专 讛谞讝拽 讻诪讜 砖讛讜讗 讘讬谉 诪专讜讘讛 讘讬谉 诪讜注讟 砖诪讬谉 讗讜转讜 讘砖砖讬诐. 专讘讬 讬谞讗讬 讗诪专 转专拽讘 讘砖砖讬诐 转专拽讘讬诐 讻诇讜诪专 讻诇 谞讝拽 诇诪注诇讛 诪转专拽讘 讜注讚 转专拽讘 砖讗讻诇讛 转专拽讘 砖诪讬谉 讗讜转讜 讘砖砖讬诐 驻讞讜转 诪讻讗谉 砖诪讬谉 讗讜转讜 诇驻讬 砖讬注讜专 讝讛 讚转专拽讘 讘砖砖讬诐 转专拽讘讬诐 讜讟注诪讬讬讛讜 诇讗 讬讚注谞讗 讗诇讗 讗诐 讻谉 驻诇讬讙讬 讘讙诪专讗. 讜诪讬讛讜 诪诪转谞讬转讬谉 诇讬讻讗 讛讻专注讛 讻诇诇 诇讗 讻讚讘专讬 讝讛 讜诇讗 讻讚讘专讬 讝讛. 注"讻.
讜讛专讘 讛诪讗讬专讬 讝"诇 讛讘讬讗 砖谞讬 讛驻讬专讜砖讬诐 驻讬专讜砖 专砖"讬 讜讛专讗讘"讚 讝"诇 讜讝"诇 专讘讬 讬讜住讬 讘专 讞谞讬谞讗 讗诪专 住讗讛 讘砖砖讬诐 住讗讬诐 驻讬专讜砖 砖讗诐 讗讻诇讛 注专讜讙讛 讗讞转 砖诪讬谉 讘讬转 住讗讛 诪诇讗 注专讜讙讜转 讻讝讜 讘转讜讱 砖砖讬诐 住讗讛 讻诪讛 拽专拽注 讝讛 砖诇 砖砖讬诐 住讗讬诐 谞诪讻专 讜讞讜讝专讬谉 讜诪讞砖讘讬谉 讻诪讛 注讜诇讛 诇讘讬转 住讗讛 讜讗讞专 讻讱 诪讞砖讘讬谉 注专讱 讝讛 砖诇 讘讬转 住讗讛 讻诪讛 谞驻讞转 讘砖讘讬诇 注专讜讙讛 讝讜 讛讞住专讛 诪诪谞讜. 讜讗诐 转讗诪专 讜诪讛 专讬讜讞 讘讞砖讘讜谉 讝讛 讜讛诇讗 诪讻诇 诪拽讜诐 讗转讛 讞讜讝专 讜诪讞砖讘 讘讬转 住讗讛 讝讛 讻诪讛 谞驻讞转 诪讚诪讬讜 讘讚诪讬 注专讜讙讛 讝讜 讜诪讛 诇讱 诇讞砖讜讘 住讗讛 讘砖砖讬诐. 转讚注 砖拽专拽注 讘讬转 住讗讛 诇讘讚 谞诪讻专 讘讬讜拽专 砖讛专讘讛 讬讻讜诇讬谉 诇拽谞讜转讜 讗讘诇 拽专拽注 砖诇 砖砖讬诐 住讗讬谉 讗讬谞讜 谞讬拽讞 讗诇讗 诇注砖讬专讬诐 讙讚讜诇讬诐 讜讚诪讬讜 拽诇讬诐 讬讜转专 诪砖讬诪讻讜专 住讗讛 讜诪转讜讱 讻讱 讗转讛 诪讞砖讘 讛讬讝拽 讝讛 讻诪讛 砖讛讜讗 讘讚专讱 讝讛 砖转砖注专 讘讬转 住讗讛 讛谞讘诇注 讘砖砖讬诐 讻诪讛 注专讱 讛住讗讛 讘讬谉 讛砖砖讬诐 讜讗讞专 讻讱 转讞砖讜讘 讛讛讬讝拽 讘讚诪讬 讛住讗讛 讗诐 讞爪讬讛 讞爪讬讛 讜讗诐 注专讜讙讛 诇驻讬 讞砖讘讜谉 注专讜讙讜转 砖讘住讗讛 讜讻谉 讘讻讜诇谉 讗诐 驻讞讜转 讜讗诐 讬讜转专. 讜专讘讬 讬谞讗讬 讗诪专 转专拽讘 讘砖砖讬诐 转专拽讘讬诐 讜讝讛 讛讜讗 讘讞砖讘讜谉 专讗砖讜谉 讗诇讗 砖讗讬谞讜 诪砖注专 讛住讗讛 讗诇讗 讘砖诇讜砖讬诐 住讗讬诐 砖讛转专拽讘 讛讜讗 讞爪讬 住讗讛 诪驻谞讬 砖拽专拽注 砖诇 砖砖讬诐 住讗讬谉 讗讬谞讜 谞讬拽讞 讗诇讗 诇诪讬注讜讟 讘谞讬 讗讚诐 讜讚诪讬讜 拽诇讬诐 诇驻讬 讞砖讘讜谉 讛拽专拽注 讘讬讜转专 讗讘诇 砖诇 砖诇讜砖讬诐 住讗讬谉 谞诪讻专 讘砖讜讜讬讜. 讜驻讬专讜砖 讛诪砖谞讛 诇讚注转诐 砖诪讬谉 讘讬转 住讗讛 诪诇讗 注专讜讙讜转 讻讝讜 讗讜 讻讗诇讜 谞讗讻诇讜 讜讗讞专 讻讱 诪讞砖讘讬谉 住讗讛 讝讜 讛诪讜讘诇注转 讘砖砖讬诐 讗讜 讘砖诇讜砖讬诐 讻诇 讗讞讚 诇驻讬 砖讬讟转讜 讻诪讛 注讜诇讬谉 讚诪讬 讛住讗讛 讜讗讞专 讻讱 诪讞砖讘讬诐 讛讛讬讝拽 诇驻讬 讞砖讘讜谉 讛住讗讛. 讜讞讝拽讬讛 讗诪专 讗驻讬诇讜 拽诇讞 讘砖砖讬诐 拽诇讞讬诐 讻诇讜诪专 砖讗讬谉 诪讘诇讘诇讬谉 讞砖讘讜谉 讝讛 讻诇 讻讱 讗诇讗 砖诪讬谉 讛讛讬讝拽 注诇 讙讘讬 拽专拽注 砖砖讬诐 专讜爪讛 诇讜诪专 砖讗诐 讗讻诇讛 住讗讛 讻讜诇讛 讞讜砖讘讬谉 拽专拽注 砖砖讬诐 住讗讬谉 诪诇讗 注专讜讙讜转 讻诪讛 谞驻讞转 诇讞住专讜谉 驻讬专讜转 砖讘住讗讛 讝讜 讛谞讗讻诇转 讜讻谉 讗诐 讗讻诇讛 注专讜讙讛 砖诪讬谉 砖讚讛 诪讞讝讬拽 砖砖讬诐 注专讜讙讜转 讻讗诇讜 讻诪讛 谞驻讞转 诇讞住专讜谉 驻讬专讜转 砖讘注专讜讙讛 讝讜 讜讻谉 讘讻讜诇谉 讗诐 诪注讟 讜讗诐 讛专讘讛 讗驻讬诇讜 拽诇讞 讘砖砖讬诐 拽诇讞讬诐. 讜讻谉 讛诇讻讛. 讜讬砖 诪驻专砖讬诐 讚讘专 讝讛 讘讚专讱 讗讞专转 讜讛讜讗 砖讛诐 诪驻专砖讬诐 住讗讛 讘砖砖讬诐 住讗讬谉 讻诇讜诪专 住讗讛 砖讛讜讗 讛驻住讚 讙讚讜诇 讛讜讗 砖砖诪讬谉 注诇 讙讘 拽专拽注 讜讘砖砖讬诐 讛讗 驻讞讜转 诪讻讗谉 砖诪讬谉 讘驻谞讬 注爪诪讜. 讜讞讝拽讬讛 讗诪专 讗驻讬诇讜 拽诇讞 砖讗讬谉 讛驻住讚讜 诪专讜讘讛 讗谞讜 砖诪讬谉 讘砖砖讬诐 讜诪讻诇 诪拽讜诐 讛诇讻讛 讻讞讝拽讬讛. 注"讻.





诪讛专砖"讗 - 讞讬讚讜砖讬 讛诇讻讜转

讘讚"讛 讗"谞 诪讘专讬讞 讗专讬 讻讜' 讜讗讬谉 诇讛拽砖讜转 讘砖讟祝 谞讛专 讞诪讜专 讞讘讬专讜 诇诪讛 讗讬谉 诇讜 讗诇讗 砖讻专讜 讻讜' 注讻"诇 讗讬谉 诇讝讛 诪拽讜诐 讻讗谉 讗讘诇 讚讛"诪 诇讛拽砖讜转 讻谉 讘驻砖讬讟讜转 讗讛讱 讚诪砖讬讘 讗讘讬讚讛 砖谞讜转谞讬谉 诇讛谉 砖讻专 讻驻讜注诇 讘讟诇 讜讻"讛 讘转讜住驻讜转 讘驻专拽 讗诇讜 诪爪讬讗讜转 注"砖:





诪讛专"诐

讚"讛 讗"谞 诪讘专讬讞 讜讻讜' 讜专讘讬谞讜 讙专砖讜谉 驻住拽 讘转砖讜讘讛 讜讻讜'. 专"诇 讚专讘讬谞讜 讙专砖讜谉 谞诪讬 住"诇 讚讘诪拽讜诐 砖讛驻住讚 诪讘讜专专 讗讬谉 诇讜 讚讬谉 诪讘专讬讞 讗专讬 讜专砖"讬 住"诇 讚讝讛 诪拽专讬 诪讘专讬讞 讗专讬:





讞讻诪转 砖诇诪讛

转讜住' 讘讚"讛 讗讬 谞诪讬 诪讘专讬讞 讻讜' 讗诐 讬专爪讛 讬讗诪专 注诐 讛诪爪讬诇 砖讬砖诇诐 讞诪讜专讜 讻讜' 讻爪"诇 讜谞"讘 讻讱 谞"诇 讜讻谉 诪砖诪注 诇讛讚讬讗 讘讛讙讛讜转 诪讬讬诪讜谞讬 讘驻' 讙' 讚讛诇讻讜转 谞讝拽讬 诪诪讜谉 讜讝"诇 诪讗讞专 讚讗讬讻讗 砖诐 讘注诇讬诐 讗"讻 诪讛 诇讛谉 诇讞讻诪讬诐 诇讞讜砖 讘转拽谞转诐 讻讜' 讗讘诇 讘驻讬' 专讘讬谞讜 谞住讬诐 讘驻专拽 讗诇讜 诪爪讬讗讜转 诪爪讗转讬 讘注谞讬谉 讗讞专 讜讝"诇 讛转诐 讛讬讬谞讜 讟注诪讗 讻讬讜谉 砖讛讬讛 讞讘讬专讜 讘驻谞讬讜 讜讛讬讛 讬讻讜诇 诇讛转谞讜转 讜诇讗 讛转谞讛 讗讬讛讜 讚讗驻住讬讚 讗谞驻砖讬讛:





诪讛专"诐 砖讬祝

讙诪专讗 诇讗 转讬诪讗 注讚 砖转爪讗 诇讚注转 讻讜'. 专砖"讬 驻讬专砖讜 讗讙讬谞讛 讜注讬讬谉 讘讬砖"砖 讘砖诐 讛专诪讘"诐 注"砖: 
谞讜住讞讗 讗 讘转讜住' 讘讚"讛 讗讬 谞诪讬 讻讜' 讜诪砖诪注 讚砖"讞 诇讗 诪讬讞讬讬讘 诇拽讚诐 讘砖讻专 讗讘诇 讻"砖 讻? 讜诪住转讘专讗 讚讛"讛 讗讬谞砖 讚注诇诪讗 讻讜'. 诇讗 谞转讞讜讜专 讛讻"砖 讚讚诇诪讗 讗讛"谞 讻讬讜谉 砖讗讬谞讜 诪讞讜讬讘 诇拽讚诐 讘砖讻专 讛讜讬 讻诪讘专讬讞 讗专讬 讜讗诐 住讘专转诐 讻讬讜谉 讚讛讜讬 砖讜诪专 讜诪讞讜讬讘 诇砖诪讜专 讗祝 砖讗讬谞讜 讞讬讬讘 诇拽讚诐 讘砖讻专 诇讗 诪住转讘专 砖讬讛讬讛 诪讬拽专讬 诪讘专讬讞 讗专讬 讗"讻 诪谞"诇 讛"讛 讗讬谞砖 讚注诇诪讗 讜诇讛拽砖讜转 讜注讬讬谉:


讘讗"讚 讜讗讬谉 诇讜诪专 讚讘讻诇 讛谞讬 讗注"讙 讚诪谉 讛讚讬谉 讛讬讛 驻讟讜专 诪"诪 转拽谞转 讞讻诪讬诐 讛讬讗 讻讜'. 讜诇驻讬"讝 诪讘专讬讞 讗专讬 讗讛"谞 讚讞讬讬讘 讗注"讙 讚诪讚注转讬讛 讛讜讗 讜诇讬讻讗 驻住讬讚讗 讻诪"砖 讜讙诐 砖讻专 注爪诪讜 谞讜讟诇 讜驻讜专注 讞讜讘讜 讚讞砖讘讬谞谉 讻诪讘专讬讞 讗专讬 讛讬讬谞讜 讻诪讜 诪讘专讬讞 讗专讬 讚驻讟讜专 诪谉 讛讚讬谉 讜讗祝 砖诪讘专讬讞 讗专讬 注砖讜 转拽谞讛 诪"诪 讘驻讜专注 讞讜讘讜 讗讬谉 砖讬讬讱 诇注砖讜转 转拽谞讛 讜讻谉 讘砖诪注转讬谉 讚拽讗诪专 讗讬诪讗 诪讘专讬讞 讗专讬 讻讜' 专"诇 讻诪讜 诪讘专讬讞 讗专讬 讚驻讟讜专 诪爪讚 讛讚讬谉 讜转拽谞讛 诇讗 砖讬讬讱 讛讻讗 讻讬讜谉 讚砖诇讗 诪讚注转讜 讛讜讗 诇讻讱 住转专讜 诪讛讗 讚诇诪讗讬 讚诪砖谞讬 诪砖诪注 讚讗讬 讛讜讬 诪讚注转讜 讛讜讬 诪讘专讬讞 讗专讬 讜驻讟讜专 讜讛讗 讗诇讜 讛讜讬 诪讚注转讜 讛讜讬 砖讬讬讱 砖驻讬专 转拽谞讛 讜拽"诇: 
谞讜住讞讗 讘 讘转讜住' 讘讚"讛 讗讬 谞诪讬 讻讜' 讜诪砖诪注 讚砖"讞 讻讜' 讗讘诇 讻"砖 讻讜'. 诪住讘专讗 讚谞驻砖讬讛:


讘讗"讚 讜注讜讚 讚讗诪专讬' 讘讛讙讜讝诇 讘转专讗 砖讟祝 讻讜'. 讜诇讗 诪拽砖讜 诪专讬砖讗 讚砖驻讱 讬讬谞讜 诪砖讜诐 讚注讘讬讚 讛讬讝拽 讘讬讚讬诐 讻讚注讘讬讚 讘讙诪专讗 爪专讬讻讜转讗:


讘讗"讚 讜谞专讗讛 诇专"讬 讚诪讘专讬讞 讻讜'. 讜谞砖讗专 转讬专讜抓 讚诇注讬诇 (讝) 注讬讬谉 讘讗砖专"讬: 
讜讗"诇 诇讬砖谞讬 讛讜讗讬谉 诇讜诪专 讘讗诪转 诪讗讬 拽砖讛 诪讛讻讗 砖讗谞讬 讛讻讗 讚讗讬谉 讻讗谉 讛驻住讚 [专拽 诪爪讬诇讛 诪谉 讛谞注专] 讜讗讬谉 爪专讬讱 诇讟注诪讬诐 讚讞讜拽讬诐 讘驻讜专注 讞讜讘讜 讻讬讜谉 砖谞转讞讬讬讘 诇讜 诪谉 讛讚讬谉 讗讬谉 讻讗谉 讛驻住讚 讻讜' 专拽 讜讚讗讬 诪讬拽专讬 讛驻住讚 讗驻"讛 讛讜讗讬诇 讜讛讜讗 诪讚注转讜 诪讬拽专讬 诪讘专讬讞 讗专讬 诪讗讬 讗诪专转 诪"砖 诪砖讟祝 谞讛专 讻讜' 讜讻讬 砖"讞 砖拽讚诐 讜讻讜' 讛转诐 诪砖讜诐 转拽谞讛 讗讘诇 驻讜专注 讞讜讘讜 诇讗 砖讬讬讱 转拽谞讛 讜讻"转 讛讻讗 讘诪讚注转讜 讛讜讗 驻讟讜专 讗诪讗讬 诇讗 注砖讜 转拽谞讛 讛讬讬谞讜 诇驻讬 砖讗讬谞讜 诪爪讬诇讜 诪谉 讛讛驻住讚 专拽 诪谉 讛爪注专 讜注讬讬谉 讜拽"诇:


讘讗"讚 讜驻讜专注 讞讜讘讜 讗讬谞讜 诪爪讬诇讜 诪讛驻住讚 讻讜'. 谞专讗讛 讚诇讗 讛讜讬 爪专讬讻讬谉 诇讚讜讞拽 讝讛 讜讛讜讬 诪爪讬 诇诪讬诪专 诇驻讬 讛讗诪转 住讘专转 讛讜讗"诇 讚诪讘专讬讞 讗专讬 诇注讜诇诐 驻讟讜专 诪爪讚 讛讚讬谉 讜讘讻诇 讛谞讬 讚讗讬讻讗 驻住讬讚讗 讞讬讬讘 诪砖讜诐 转拽谞转 讞讻诪讬诐 讜驻讜专注 讞讜讘讜 诇讗 砖讬讬讱 诇注砖讜转 转拽谞讛 讗注"讙 讚讗讬讻讗 驻住讬讚讗 讜讘砖诪注转讬谉 讻讬讜谉 讚诇讬讻讗 讛驻住讚 [讜讗讬谞讜 诪爪讬诇讛 专拽 诪爪注专 讘注诇诪讗] 讗诇讜 讛讜讬 诪讚注转讜 讛讬讛 驻讟讜专 讜拽"诇. 讜诇驻讬 驻讬' 专"讬 讛砖转讗 讗驻砖专 诇驻专砖 讗讬 谞诪讬 诪讘专讬讞 讗专讬 诪谞讻住讬 讞讘讬专讜 诇讬转 诇讬讛 驻住讬讚讗 讗讞讘专讜 拽讗讬 讜讗爪"诇 砖讞讚 砖讬谞讜讬讗 讛讜讗 讻转讬' 讛转讜住' 诇注讬诇:


讘讗"讚 讜专"讬 讗讜诪专 讚诇讗 诪讬讘注讬讗 讘诪拽讜诐 砖诇讗 拽谞讗讜 讬砖专讗诇 讻讜'. 讜专讗讬讜转 专砖"讬 讬砖 诇讬讬砖讘 讗讬谉 讘讜 讚讬谉 住讬拽专讬拽讬谉 讜诇讛讞讝讬专 专讘讬注 专拽 (讘注诇 讛拽专拽注) 谞讜转谉 诇讜 讻诇 讚诪讬讜 [讜谞讜讟诇 诪诪谞讜 讛拽专拽注]:


讘讗"讚 讜讗讬谉 诇讛拽砖讜转 讘砖讟祝 谞讛专 讻讜'. 注讬讬谉 讘转讜住' 驻专拽 讗诇讜 诪爪讬讗讜转 (讘讘讗 诪爪讬注讗 讚祝 诇"讗 注"讗) 讘讚"讛 讗诐 讬砖 砖诐 讘"讚 讻讜':


讘转讜住' 讘讚"讛 诇讗 砖谞讜 讻讜'. 讻讬讜谉 砖转讞诇转 谞驻讬诇转讛 讘讗讜转讛 注专讜讙讛 讘讗讜谞住 讗讬谞讜 讞讬讬讘 诇讛注诇讜转讛 讻讜'. 讚讘注讬谞谉 转讞诇转讜 讘驻砖讬注讛 诪拽诪讬 讚转讬注讜诇 诇砖讚讛 讞讘讬专讜. 讜讘讗砖专"讬 诪驻讜专砖 讚讘专讬讛诐 讬讜转专: 
谞讜住讞讗 讗





专砖"砖

讙诪专讗 讛讬讻讬 谞驻诇 专讻"讗 讻讜' 专讘讗 讗诪专 讻讜'. 注转讜讬"讟 砖专讜爪讛 诇讛讻专讬注 诇讛诇讻讛 讻专讘讗 诪讚讬讜拽讗 讚诪转谞讬' 讚转谞讬 讬专讚讛 讻讜' 讜诇"转 专讘讜转讗 讚讗驻讬' 讚讞驻转讛 讜诇讻讗讜专讛 转诪讜讛 讛讻讬 诇讗 讬讚注 专"讻 诇诪讬讚拽 讻讜讜转讬讛 讜讻谉 讛砖"住 诇讗 讛讜讛 砖转讬拽 诪诇讜诪专 讚讬拽讗 诪转谞讬转讬谉 讻讜讜转讬讛 讚专讘讗 讗诇讗 注"讻 讚讗讬谉 讝讛 讚讬讜拽 讜讻诪砖"讻 讛转讜"讞 讗讜 讚讬"诇 讛讗 讚讞驻转讛 谞注砖讛 讻诪讜 讬专讚讛 讻讜' 讜讻讚诪砖谞讬 讛砖"住 讻谉 讘讻"讚. 讗讜诇诐 诪爪讬谞讜 讘驻讜住拽讬诐 砖讛讻专讬注讜 讛诇讻讛 诪驻谞讬 驻砖讟讗 讚诪转谞讬转讬谉:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讬讘注讬 诇讱 注讘讜专讬. 注讬讬谉 讘讘"诪 讚祝 爪讙 注"讘 转讜住驻讜转 讚"讛 讗讬讘注讬 诇讱:





驻谞讬 讬讛讜砖注

讘转讜住驻讜转 讘讚"讛 讗讬 谞诪讬 诪讘专讬讞 讗专讬 讜讻讜' 讜讗"转 讜讛专讬 驻讜专注 讞讜讘讜 讜讻讜' 讜讬"诇 讚讛讻讬 驻讬' 讜讻讜' 讜讻讬讜谉 讚讗讬讻讗 转专转讬 讜讻讜' 诇讗 讞砖讬讘 诪讘专讬讞 讗专讬 讜讻讜' 注讻"诇. 诇讜诇讗 讚讘专讬 讛转讜住驻讜转 讛讬讛 讗驻砖专 诇转专抓 讘注谞讬谉 讗讞专 讚讛讗 讚驻讜专注 讞讜讘讜 讞砖讬讘 诪讘专讬讞 讗专讬 讛讬讬谞讜 诪砖讜诐 讚讛讜"诇 诇讗转谞讜讬讬 讜讻诪"砖 讛转讜住驻讜转 讘住讜祝 讛讚讬讘讜专 讜讻讜讜谞转诐 讚诪讬 讛讻专讬讞 诇讝讛 诇驻专讜注 砖诇讗 诪讚注转 讛诇讜讛 讛讜"诇 诇讛诪转讬谉 注讚 砖讬讙讜砖 讛诪诇讜讛 讗转 讛诇讜讛 讜讗讝 讬驻专注 诪讚注转 讛诇讜讛 讜讬转谞讛 注诐 讛诇讜讛 砖讬讞讝讜专 讜讬驻专注 诇讜 讜诪讚诇讗 注砖讛 讻谉 诪转谞讛 讘注诇诪讗 讛讜讗 讚讬讛讬讘 诇讬讛 诪砖讗"讻 讘谞讚讜谉 讚讬讚谉 讜讘砖讗专 讚讜讻转讬 讚诪讘专讬讞 讗专讬 砖讛砖注讛 注讜讘专转 砖讗讬谞讜 讬讻讜诇 诇讛讜讚讬注 讜诇讛转谞讜转 砖驻讬专 谞讜讟诇 砖讻专讜 讜讗"讻 诇驻"讝 诪爪讬谞讜 诇诪讬诪专 讚讗讚专讘讗 诇注讜诇诐 诪讘专讬讞 讗专讬 谞讜讟诇 砖讻专讜 讛讬讻讗 讚讗讬讻讗 讞讚讗 诇诪注诇讬讜转讗 讻讙讜谉 讚讗讬转 诇讬讛 驻住讬讚讗 讗祝 注"讙 讚诪讚注转讜 讗"谞 砖诇讗 诪讚注转讜 讗祝 注"讙 讚诇讬讻讗 驻住讬讚讗 讜讗"讻 诇讗 拽砖讬讗 谞诪讬 拽讜砖讬讗 砖谞讬讛 砖诇 讛转讜住驻讜转 诪讛讛讬讗 讚讛砖讜讻专 讗转 讛驻讜注诇讬诐 砖讞讜讝专 讜谞讜讟诇 砖讻专讜 讜讻谉 讘砖讟祝 谞讛专 讞诪讜专讜 诪砖讜诐 讚讘讛谞讬 讛"诇 讻诪讗谉 讚讛转谞讛 讚诪住转诪讗 谞讬讞讗 诇讬讛 诇讬转谉 砖讻专讜 讻诪"砖 讛转讜住驻讜转 讘住讜祝 讛讚讬讘讜专 讗讘诇 讘讗诪转 讚讘专讬 讛转讜住驻讜转 讘诇讗"讛 诪讜讻专讞讬诐 讚注"讻 讛讗 讚诪砖谞讬 讛讻讗 转专转讬 砖讬谞讜讬讬 讘讙诪专讗 讛讬讬谞讜 讚转专转讬 诇诪注诇讬讜转讗 讚讜拽讗 讘注讬谞谉 讚讗"诇 讚转讬专讜爪讗 拽诪讗 住讜讘专 讚讗祝 注"讙 讚诇讬转 诇讬讛 驻住讬讚讗 砖拽讬诇 讗讙专讗 讻讬讜谉 砖讛讜讗 砖诇讗 诪讚注转讜 讚讗讬谉 砖讜诐 住讘专讗 诇讜诪专 讻谉 讗诐 诇讗 砖谞讗诪专 讚讝讛 谞讛谞讛 讜讝讛 诇讗 讞住专 讞讬讬讘 讜讗谞谉 讗住拽讬谞谉 诇注讬诇 驻专拽 讻讬爪讚 讛讚专 讘讞爪专 讞讘讬专讜 砖诇讗 诪讚注转讜 驻讟讜专 诪砖讜诐 讚诇讗 讞住专 诪讬讚讬 讗祝 注"讙 砖讛诇讛 谞讛谞讛 讗诇讗 注"讻 讚讗讚专讘讗 诇讬砖谞讗 讘转专讗 诇讗讜住讜驻讬 讗转讬 讚讗注"讙 讚砖诇讗 诪讚注转讜 讗驻"讛 驻讟讜专 讛讬讻讗 讚诇讬转 诇讬讛 驻住讬讚讗 讚诇注讜诇诐 讗讬谞讜 谞讜讟诇 讗诇讗 讘讚讗讬讻讗 转专转讬 讜讛讬讬谞讜 讻诪"砖 讛转讜住驻讜转 讜讗"讻 诪拽砖讜 讛转讜住驻讜转 砖驻讬专 拽讜砖讬讗 砖谞讬讛 诪讛讛讬讗 讚讛砖讜讻专 讜讻讜' 讜讻诪讜 砖讗讻转讜讘 注讜讚 讘住诪讜讱:


讘讗"讚 讜讗"转 讚讘住讜祝 讛砖讜讻专 讜讻讜' 讜讗讬谉 诇讜诪专 讚讘讻诇 讛谞讬 讜讻讜' 讚讛讗 讛讻讗 讘砖诪注转讬谉 诪砖诪注 讜讻讜' 讜诇讗 讛讬讛 谞讜讟诇 讻诇讜诐 讜讻讜' 注讻"诇. 诇讻讗讜专讛 讗讬谉 讝讜 讛拽讜砖讬讗 谞诪砖讱 诇讚讘专讬讛诐 讛拽讜讚诪讬诐 讚讗驻砖讟讗 讚讙诪' 谞诪讬 讬砖 诇讛拽砖讜转 讻谉 讗讛讗 讚诪拽砖讛 讘讙诪' 讜讗讬诪讗 讛"谞 诪砖诪注 讚诪砖讜诐 讚讛"诇 诪讘专讬讞 讗专讬 讗讬谉 诇讜 诇讬讟讜诇 讻诇讜诐 讜讻谉 讗讛讗 讚诪砖谞讬 诪讘专讬讞 讗专讬 诇讬转 诇讬讛 驻住讬讚讗 诪砖诪注 讚诇讗 砖拽讬诇 讗驻讬诇讜 砖讻专讜 讜讗"讻 拽砖讛 诪讻诇 讛谞讬 讚诪讬讬转讬 讛转讜住驻讜转 讜诇驻诪"砖 讘住诪讜讱 讗"砖 讚讗驻砖讟讗 讚讙诪' 诇讗 诪爪讬 诇讗拽砖讜讬讬 讚诪爪讬谞讜 诇诪讬诪专 讚讛讛讬讗 住讜讙讬讗 讚讛讻讗 诇讗 讗讬讬专讬 讻诇诇 诪砖讻专 讘讟讬诇讛 讚讛讛讬讗 讜讚讗讬 砖拽讬诇 讗诇讗 讻诇 讛砖拽诇讗 讜讟专讬讗 讛讬讬谞讜 砖讗讬谞讜 谞讜讟诇 诪讛 砖谞讛谞讛 讛诇讛 讚讛讬讬谞讜 讻诇 讛讛讬讝拽 砖讛讬讛 谞注砖讛 诇讜诇讗 讛爪诇转讜 讜诇注谞讬谉 讝讛 诪讚诪讛 诇讬讛 砖驻讬专 诇诪讘专讬讞 讗专讬 砖讗讬谞讜 谞讜讟诇 讗诇讗 砖讻专讜 讜诇诪住拽谞讗 谞诪讬 砖诪砖谞讬 诪讘专讬讞 讗专讬 诇讬转 诇讬讛 驻住讬讚讗 讛讬讬谞讜 诇讬讟讜诇 讬讜转专 诪砖讻专讜 讗讘诇 砖讻专讜 诪讬讛讗 谞讜讟诇 讚砖讻专 讟专讞讗 讞砖讬讘 砖驻讬专 讗讬转 诇讬讛 驻住讬讚讗 讜注讜讚 讚诇注谞讬谉 砖讻专讜 讛"诇 讻诪讗谉 讚讛转谞讛 讻诪"砖 讛转讜住驻讜转 讘住讜祝 讛讚讬讘讜专 讗讘诇 诇诪"砖 讛转讜住驻讜转 讚拽砖讛 诪讛讗讬 讚驻讜专注 讞讜讘讜 讜诪砖谞讬 讚讘注"讻 转专转讬 讘注讬谞谉 讚讗讬转 诇讬讛 驻住讬讚讗 讜砖诇讗 诪讚注转讜 诪砖诪注 讚诪讚注转讜 讗注"讙 讚讗讬转 诇讬讛 驻住讬讚讗 诇讗 砖拽讬诇 诪讬讚讬 讜讗"讻 讻"砖 砖讻专 讟讜专讞讜 砖讗讬谞讜 谞讜讟诇 讚诇讗 注讚讬祝 诪讗讬转 诇讬讛 驻住讬讚讗 讜讗"讻 诪拽砖讜 砖驻讬专 诪讬讛讜 诇诪"砖 诇讞诇拽 讘讬谉 驻讜专注 讞讜讘讜 砖诇 讞讘讬专讜 讘注谞讬谉 讗讞专 讛讬讛 讗驻砖专 诇讬讬砖讘 拽讜砖讬讬转 讛转讜住驻讜转 讜讗讬谉 诇讛讗专讬讱 讜爪"注:


讘讙诪专讗 讜诪"讚 砖讛讜讞诇拽讛 讘诪讬诪讬 专讙诇讬讛 讗讘诇 讚讞驻讛 讞讘专转讛 驻砖注讛 讜诪砖诇诪转 诪讛 砖讛讝讬拽讛 讜讻讜'  讜拽砖讛 讚讗"讻 讗讚谞拽讟 讘住讬驻讗 讬专讚讛 讻讚专讻讛 讜讛讝讬拽讛 诪砖诇诪转 诪讛 砖讛讝讬拽讛 诇讬转谞讬 讚讞驻讛 讞讘专转讛 讜讻"砖 讬专讚讛 讻讚专讻讛 讜讛讻讗 诇讗 砖讬讬讱 诇砖谞讜讬讬 讗讜专讞讗 讚诪诇转讗 谞拽讟 讻诪"砖 讛转讜住' 讘讚"讛 谞驻诇讛 诇讙讬谞讛 讚讛转诐 讻讬讜谉 讚诇讗 诪爪讬 诇讗驻诇讜讙讬 讗诇讗 讻砖讬讻讜诇讛 诇讬专讚 讻讚专讻讛 讗"砖 讚讗讜专转讗 讚诪诇转讗 谞拽讟 讗讘诇 讛讻讗 诪爪讬 诇诪讬驻诇讙 讜诇讬转谞讬 讘讚讬讚讬讛 讚讜诪讬讗 讚专讬砖讗 砖讗讬谞讛 讬讻讜诇讛 诇讬专讚 讜讗驻"讛 讞讬讬讘 讘讚讞驻讛 讞讘专转讛 讜谞"诇 诇讬讬砖讘 诇诪讗讬 讚讗诪专讬谞谉 讘住诪讜讱 讚讬专讚讛 讻讚专讻讛 讜讛讝讬拽讛 讘诪讬 诇讬讚讛 讞讬讬讘 诇诪"讚 转讞讬诇转讜 讘驻砖讬注讛 讜住讜驻讜 讘讗讜谞住 讞讬讬讘 讚讛讻讬 拽讬"诇 讜诇驻"讝 讗"砖 讚谞拽讟 讘诪转谞讬' 讬专讚讛 讻讚专讻讛 讜讛讝讬拽讛 讞讬讬讘 讘讻诇 注谞讬谉 讗驻讬诇讜 讘诪讬 诇讬讚讛 讗讘诇 讘讚讞驻讛 讞讘专转讛 讗祝 注"讙 讚讞砖讘讬谞谉 诇驻砖讬注讜转讗 讛讬讬谞讜 诇注谞讬谉 讛讝讬拽讛 讘谞驻讬诇讛 讙讜驻讗 讚讛讜"诇 诇诪讬住拽 讗讚注转讬讛 讗讘诇 诪"诪 诇注谞讬谉 讛讝讬拽讛 讘诪讬 诇讬讚讛 诇讗 讞砖讘讬谞谉 诇讛 转讞讬诇转讜 讘驻砖讬注讛 讚讚讞讬驻转 讞讘专转讛 讙讜驻讗 诪诇转讗 讚诇讗 砖讻讬讞讗 讛讬讗 讚讛讗 讚讞讬驻讛 转讜诇讚讛 讚拽专谉 讛讬讗 讜讗诪专讬谞谉 讘讻讜诇讛 转诇诪讜讚讗 讚拽专谉 讗讬谉 讛讝讬拽讜 诪爪讜讬 讜讻诇 讻讛"讙 讚诇讗 砖讻讬讞讗 诇讗 讞砖讬讘 转讞讬诇转讜 讘驻砖讬注讛 诇注谞讬谉 住讜驻讜 讘讗讜谞住 讻讚诪砖诪注 讘讛讚讬讗 讘驻专拽 讛驻专讛 讙讘讬 讛转诇讬注 诪转讜讻讜 讚诇讗 拽诪讬讘注讬讗 诇讬讛 讗诇讗 讛讬讻讗 讚砖讻讬讞讬 讙诪诇讬诐 讜讻诪讜 砖讻转讘转讬 讘讗专讬讻讜转 讘讚祝 谞"讙 讘转讜住驻讜转 讘讚"讛 讜讘注诇 讛讘讜专 注"砖 讜讚讜"拽:

